title: 2009/705/ΕΚ: Απόφαση της Επιτροπής, της 14ης Σεπτεμβρίου 2009 , για τη σύσταση ευρωπαϊκής συμβουλευτικής ομάδας καταναλωτών

text:
               16.9.2009

               EL

               Επίσημη Εφημερίδα της Ευρωπαϊκής Ένωσης

               L 244/21

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 14ης Σεπτεμβρίου 2009
   για τη σύσταση ευρωπαϊκής συμβουλευτικής ομάδας καταναλωτών
   (2009/705/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Στο πλαίσιο της προστασίας των καταναλωτών, όπως προβλέπεται στο άρθρο 153 της συνθήκης, κρίνεται σκόπιμο η Επιτροπή να συμβουλεύεται τους καταναλωτές επί προβλημάτων σχετικών με την προστασία των συμφερόντων τους σε κοινοτικό επίπεδο.

               (2)

               Από το 1973 η Επιτροπή επικουρείται από μια συμβουλευτική ομάδα που συγκροτήθηκε για τον σκοπό αυτό με διαδοχικές αποφάσεις, η πιο πρόσφατη από τις οποίες είναι η απόφαση 2003/709/ΕΚ της Επιτροπής, της 9ης Οκτωβρίου 2003, για τη σύσταση ευρωπαϊκής συμβουλευτικής ομάδας καταναλωτών (1).

               (3)

               Από τις εργασίες που πραγματοποίησε η ομάδα για μεγάλο χρονικό διάστημα καταδεικνύεται η ανάγκη να βελτιωθούν η αποτελεσματικότητα και η αντιπροσωπευτικότητά της, καθώς και ο βαθμός ανοίγματός της. Ως εκ τούτου, οι διατάξεις σχετικά με τη δημιουργία υποομάδων και την έγκριση των γνωμοδοτήσεων της ομάδας θα πρέπει να διευκρινιστούν και να ενσωματώσουν τις βέλτιστες πρακτικές που έχουν αναπτυχθεί τα τελευταία χρόνια.

               (4)

               Ως προς αυτό, κρίνεται επίσης σκόπιμο να επανεξεταστεί η διαδικασία για τον διορισμό των μελών της ομάδας τα οποία εκπροσωπούν τις εθνικές οργανώσεις καταναλωτών και να προβλεφθούν επιπλέον υποχρεώσεις υποβολής εκθέσεων για τα μέλη της ομάδας, ούτως ώστε οι εθνικές οργανώσεις καταναλωτών να συμμετέχουν πιο ενεργά στο έργο της ομάδας.

               (5)

               Είναι σημαντικό να εξασφαλίζεται ότι η ομάδα και τα μέλη της συμμετέχουν ενεργά και αποτελεσματικά για να εντάξουν τις θέσεις των καταναλωτών στις ευρείες διαβουλεύσεις μεταξύ των ενδιαφερόμενων φορέων, οι οποίες αποτελούν σήμερα τη συνήθη μορφή διαβουλεύσεων στην Ευρώπη.

               (6)

               Για λόγους προστασίας των δεδομένων, είναι αναγκαίο η επεξεργασία δεδομένων προσωπικού χαρακτήρα τα οποία αφορούν μέλη της ομάδας να υπαχθεί στην κοινοτική νομοθεσία σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας,

         ΑΠΟΦΑΣΙΖΕΙ:
   Άρθρο 1
   Η ευρωπαϊκή συμβουλευτική ομάδα καταναλωτών
   Συστήνεται ευρωπαϊκή συμβουλευτική ομάδα καταναλωτών, στο εξής «η ομάδα».
   Άρθρο 2
   Καθήκοντα
   1.   Η Επιτροπή μπορεί να συμβουλεύεται την ομάδα για όλα τα θέματα που αφορούν τα συμφέροντα των καταναλωτών σε κοινοτικό επίπεδο.
   2.   Η ομάδα:

               α)

               συνιστά μια ομάδα συζητήσεων γενικού χαρακτήρα σχετικά με θέματα που αφορούν τα συμφέροντα των καταναλωτών·

               β)

               προετοιμάζει τη συμβολή των καταναλωτών σε άλλα φόρα και συμμετέχει, όταν της ζητηθεί, σε ομάδες που συμβουλεύουν την Επιτροπή σχετικά με θέματα που άπτονται της πολιτικής της ΕΕ για τους καταναλωτές·

               γ)

               συμβουλεύει την Επιτροπή κατά το σχεδιασμό πολιτικών και δραστηριοτήτων που επηρεάζουν τους καταναλωτές·

               δ)

               δύναται να γνωμοδοτεί επί κοινοτικών θεμάτων που επηρεάζουν τους καταναλωτές·

               ε)

               ενημερώνει την Επιτροπή σχετικά με τις εξελίξεις στην πολιτική των κρατών μελών για τους καταναλωτές·

               στ)

               λειτουργεί ως πηγή πληροφοριών και μεταφέρει τις αντιδράσεις των εθνικών οργανώσεων όσον αφορά την κοινοτική δράση.

         Άρθρο 3
   Μέλη
   1.   Η ομάδα αποτελείται από:

               α)

               ένα μέλος από κάθε κράτος μέλος, το οποίο αντιπροσωπεύει τις εθνικές οργανώσεις καταναλωτών·

               β)

               ένα μέλος από κάθε ευρωπαϊκή οργάνωση καταναλωτών.

         2.   Οι εθνικές οργανώσεις καταναλωτών που αναφέρονται στην παράγραφο 1 στοιχείο α) πρέπει να αντιπροσωπεύουν τους καταναλωτές, σύμφωνα με τους εθνικούς κανόνες ή πρακτικές, και να δραστηριοποιούνται σε εθνικό επίπεδο.
   3.   Οι ευρωπαϊκές οργανώσεις καταναλωτών που αναφέρονται στην παράγραφο 1 στοιχείο β) πρέπει να πληρούν μία από τις ακόλουθες δύο δέσμες κριτηρίων:

               α)

               να είναι μη κυβερνητικές, μη κερδοσκοπικές και ανεξάρτητες από βιομηχανικά, εμπορικά και επιχειρηματικά ή άλλου είδους συγκρουόμενα συμφέροντα και

                           i)

                           να έχουν ως πρωταρχικούς στόχους και κύριες δραστηριότητες την προώθηση και την προστασία της υγείας, της ασφάλειας και των οικονομικών συμφερόντων των καταναλωτών στην Κοινότητα·

                           ii)

                           να έχουν λάβει εντολή να εκπροσωπούν, στα μισά τουλάχιστον κράτη μέλη, τα συμφέροντα των καταναλωτών σε επίπεδο Κοινότητας από εθνικές οργανώσεις καταναλωτών οι οποίες, βάσει των εθνικών κανόνων ή πρακτικών, αντιπροσωπεύουν τους καταναλωτές και δραστηριοποιούνται σε περιφερειακό ή εθνικό επίπεδο και

                           iii)

                           να έχουν παράσχει στην Επιτροπή ικανοποιητικά στοιχεία για τα μέλη τους, τον εσωτερικό κανονισμό τους και τις πηγές χρηματοδότησής τους

                     ή

               β)

               να είναι μη κυβερνητικές, μη κερδοσκοπικές και ανεξάρτητες από βιομηχανικά, εμπορικά και επιχειρηματικά ή άλλου είδους συγκρουόμενα συμφέροντα και

                           i)

                           να έχουν ως πρωταρχικούς στόχους και κύριες δραστηριότητες την εκπροσώπηση των συμφερόντων των καταναλωτών στη διαδικασία τυποποίησης σε κοινοτικό επίπεδο και

                           ii)

                           να έχουν λάβει εντολή, στα δύο τρίτα τουλάχιστον των κρατών μελών, να εκπροσωπούν τα συμφέροντα των καταναλωτών σε επίπεδο Κοινότητας:

                                       —

                                       μέσω οργάνων που εκπροσωπούν τις εθνικές οργανώσεις καταναλωτών στα κράτη μέλη, σύμφωνα με τους εθνικούς κανόνες ή πρακτικές ή

                                       —

                                       ελλείψει τέτοιων οργάνων, μέσω εθνικών οργανώσεων καταναλωτών στα κράτη μέλη οι οποίες εκπροσωπούν τους καταναλωτές σύμφωνα με τους εθνικούς κανόνες και πρακτικές και δραστηριοποιούνται σε εθνικό επίπεδο.

         4.   Ενδεικτικός κατάλογος των οργανώσεων που πληρούν, επί του παρόντος, τα κριτήρια της παραγράφου 3 παρατίθεται στο παράρτημα.
   Άρθρο 4
   Ορισμός
   1.   Τα μέλη της ομάδας που εκπροσωπούν εθνικές οργανώσεις καταναλωτών ορίζονται σύμφωνα με τις παραγράφους 2 και 3.
   2.   Κάθε κράτος μέλος προτείνει κατάλογο τριών υποψηφίων, μέσω των τυχόν εθνικών φορέων οι οποίοι εκπροσωπούν οργανώσεις καταναλωτών που έχουν συσταθεί από το εν λόγω κράτος μέλος, ή μέσω των αρμόδιων εθνικών αρχών. Οι υποψήφιοι ανήκουν στις πλέον αντιπροσωπευτικές εθνικές οργανώσεις καταναλωτών σύμφωνα με τους εθνικούς κανόνες ή πρακτικές.
   3.   Η Επιτροπή ορίζει ένα μέλος και έναν αναπληρωτή ανά κράτος μέλος σύμφωνα με τα ακόλουθα κριτήρια:

               α)

               οι υποψήφιοι πρέπει να διαθέτουν μεγάλη ικανότητα και πείρα όσον αφορά κοινοτικές υποθέσεις καταναλωτών·

               β)

               οι υποψήφιοι που δεν έχουν οριστεί μέλη της ομάδας έχουν προτεραιότητα·

               γ)

               πρέπει να εξασφαλίζεται η ίση εκπροσώπηση των φύλων.

         4.   Τα μέλη της ομάδας που εκπροσωπούν ευρωπαϊκές οργανώσεις καταναλωτών και ένας αναπληρωτής για κάθε μέλος ορίζονται από την Επιτροπή ύστερα από πρόταση των ευρωπαϊκών οργανώσεων καταναλωτών.
   5.   Οι αναπληρωτές αντικαθιστούν αυτόματα τα απόντα μέλη.
   6.   Η Επιτροπή δημοσιεύει τον κατάλογο των μελών και των αναπληρωματικών μελών στον δικτυακό τόπο της Γενικής Διεύθυνσης Υγείας και Καταναλωτών, καθώς και στη σειρά C της Επίσημης Εφημερίδας της Ευρωπαϊκής Ένωσης. Η συγκέντρωση, η επεξεργασία και η δημοσίευση των ονοματεπωνύμων των μελών και των αναπληρωτών πραγματοποιούνται σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (2).
   Άρθρο 5
   Διάρκεια της εντολής
   1.   Η διάρκεια της εντολής των μελών και των αναπληρωτών είναι τριετής και δύναται να ανανεωθεί σύμφωνα με τη διαδικασία που προβλέπεται στο άρθρο 4.
   2.   Στο τέλος της τριετούς περιόδου, τα μέλη και οι αναπληρωτές παραμένουν στη θέση τους έως ότου οριστεί αντικαταστάτης τους ή έως ότου ανανεωθεί η θητεία τους.
   3.   Η διάρκεια της εντολής των μελών και των αναπληρωτών λήγει πριν από το πέρας της τριετούς περιόδου

               α)

               σε περίπτωση παραίτησης, συνταξιοδότησης ή θανάτου τους·

               β)

               αν οι εθνικοί φορείς ή αρχές που τους πρότειναν ως υποψηφίους ζητήσουν την αντικατάστασή τους·

               γ)

               αν η Επιτροπή ζητήσει την αντικατάσταση μελών ή αναπληρωτών που δεν είναι πλέον σε θέση να συνεισφέρουν αποτελεσματικά ή που δεν εκπληρώνουν τις υποχρεώσεις που υπέχουν δυνάμει του άρθρου 7 παράγραφος 6.

         4.   Τα μέλη και οι αναπληρωτές αντικαθίστανται για το υπόλοιπο της τριετούς περιόδου σύμφωνα με τη διαδικασία που προβλέπεται στο άρθρο 4. Κατά παρέκκλιση από το άρθρο 4 παράγραφος 2, αν πρόκειται να αντικατασταθεί μόνο ένα μέλος ή ένας αναπληρωτής που αντιπροσωπεύει εθνικές οργανώσεις καταναλωτών, οι εθνικοί φορείς ή αρχές προτείνουν δύο νέους υποψηφίους από τους οποίους η Επιτροπή θα ορίσει τον έναν σύμφωνα με το άρθρο 4 παράγραφος 3.
   Άρθρο 6
   Συνεργάτες και εμπειρογνώμονες
   1.   Ύστερα από πρόταση της Επιτροπής, η ομάδα μπορεί να προσκαλέσει να συμμετάσχουν στις εργασίες της εκπρόσωποι άλλων οργανώσεων οι οποίες έχουν ως έναν από τους πρωταρχικούς στόχους τους την προώθηση των συμφερόντων των καταναλωτών και δραστηριοποιούνται ενεργά σε ευρωπαϊκό επίπεδο για τον σκοπό αυτό.
   2.   Η ομάδα μπορεί να προσκαλέσει οποιονδήποτε διαθέτει ειδική εμπειρογνωμοσύνη επί κάποιου σημείου της ημερήσιας διάταξης να συμμετάσχει ως εμπειρογνώμονας στις εργασίες της.
   Άρθρο 7
   Λειτουργία
   1.   Η Επιτροπή:

               α)

               καθορίζει τη μορφή και το χρονοδιάγραμμα των συνεδριάσεων της ομάδας·

               β)

               προεδρεύει στις συνεδριάσεις της ομάδας·

               γ)

               παρέχει υπηρεσίες γραμματειακής υποστήριξης και οργανώνει τις εργασίες της ομάδας.

         2.   Είναι δυνατή η συγκρότηση υποομάδων για την εξέταση συγκεκριμένων θεμάτων βάσει εντολής που δίνεται από την ομάδα. Αυτές οι ομάδες διαλύονται αμέσως μετά την επίτευξη του αντικειμένου της εντολής τους.
   3.   Η ομάδα δύναται να εκδίδει γνωμοδοτήσεις κατόπιν αιτήματος της Επιτροπής ή ύστερα από πρόταση μέλους με τη σύμφωνη γνώμη της Επιτροπής. Όταν η Επιτροπή ζητεί γνωμοδότηση, μπορεί να ορίσει την προθεσμία εντός της οποίας πρέπει να υποβληθεί η γνωμοδότηση. Για κάθε γνωμοδότηση, η ομάδα δύναται να ορίσει, μεταξύ των μελών της, έναν ή περισσότερους εισηγητές. Ο εισηγητής έχει τη συνολική ευθύνη για την κατάρτιση της γνωμοδότησης.
   4.   Η ομάδα εγκρίνει τον εσωτερικό της κανονισμό βάσει πρότασης που υποβάλλει η Επιτροπή.
   5.   Η Επιτροπή δύναται να δημοσιεύσει στον δικτυακό τόπο της Γενικής Διεύθυνσης Υγείας και Καταναλωτών, στην αυθεντική γλώσσα του εκάστοτε εγγράφου, γνωμοδοτήσεις, περιλήψεις, συμπεράσματα ή μερικά συμπεράσματα ή έγγραφα εργασίας της ομάδας.
   6.   Τα μέλη της ομάδας που εκπροσωπούν εθνικές οργανώσεις καταναλωτών ενημερώνουν και συμβουλεύουν τις ενώσεις που εκπροσωπούν στην ομάδα. Κάθε μέλος εφαρμόζει αποτελεσματικούς μηχανισμούς υποβολής εκθέσεων για τη συστηματική ενημέρωση όλων των οργανώσεων καταναλωτών σε εθνικό επίπεδο όσον αφορά τις εργασίες της ομάδας και, στη συνέχεια, μεταφέρει τις απόψεις τους στην ομάδα.
   7.   Κάθε μέλος υποβάλλει στην Επιτροπή, έως την 1η Μαρτίου, έκθεση σχετικά με τις εργασίες που πραγματοποιήθηκαν κατά το προηγούμενο ημερολογιακό έτος με σκοπό την εκπλήρωση της υποχρέωσης που υπέχει δυνάμει της παραγράφου 6. Το περιεχόμενο της εν λόγω έκθεσης θα καθορίζεται περαιτέρω στον εσωτερικό κανονισμό.
   Άρθρο 8
   Εμπιστευτικότητα
   Με την επιφύλαξη του άρθρου 287 της συνθήκης, τα μέλη και οι αναπληρωτές της ομάδας δεν αποκαλύπτουν σε τρίτους τυχόν πληροφορίες που έλαβαν κατά την εργασία τους στην ομάδα ή στις υποομάδες της, σε περίπτωση που η Επιτροπή τους πληροφορεί ότι η ζητούμενη γνώμη ή το τεθέν ερώτημα είναι εμπιστευτικού χαρακτήρα.
   Άρθρο 9
   Έξοδα συνεδριάσεων
   1.   Η Επιτροπή επιστρέφει τα έξοδα ταξιδίου και, κατά περίπτωση, διαμονής των μελών που συνδέονται με τις δραστηριότητες της ομάδας σύμφωνα με τους κανόνες της Επιτροπής για την αποζημίωση των εξωτερικών εμπειρογνωμόνων.
   2.   Τα μέλη δεν αμείβονται για τις υπηρεσίες που παρέχουν.
   3.   Τα έξοδα συνεδριάσεων επιστρέφονται εντός των ορίων του ετήσιου προϋπολογισμού που διατίθεται στην ομάδα από τις αρμόδιες υπηρεσίες της Επιτροπής.
   Άρθρο 10
   Κατάργηση
   Η απόφαση 2003/709/ΕΚ καταργείται.

      Βρυξέλλες, 14 Σεπτεμβρίου 2009.

            Για την Επιτροπή

         Meglena KUNEVA

            Μέλος της Επιτροπής

      (1)  ΕΕ L 258 της 10.10.2003, σ. 35.

      (2)  ΕΕ L 8 της 12.1.2001, σ. 1.

      ΠΑΡΑΡΤΗΜΑ
      Οι οργανώσεις που πληρούν προς το παρόν τα κριτήρια που προβλέπονται στο άρθρο 3 παράγραφος 3 είναι οι εξής:

                  —

                  BEUC — Bureau Européen des Unions de Consommateurs (Ευρωπαϊκό Γραφείο Ενώσεων Καταναλωτών),

                  —

                  ANEC — European Association for the Co-ordination of Consumer Representation in Standardisation (Ευρωπαϊκή Ένωση για τον Συντονισμό της Εκπροσώπησης των Καταναλωτών στην Τυποποίηση).


Avis juridique important

|

31998D0107

98/107/ΚΕΠΠΑ: Απόφαση του Συμβουλίου της 26ης Ιανουαρίου 1998 για την τροποποίηση της κοινής θέσης 96/635/ΚΕΠΠΑ όσον αφορά τη Βιρμανία/Μιανμάρ

Επίσημη Εφημερίδα αριθ. L 032 της 06/02/1998 σ. 0013 - 0013

ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Ιανουαρίου 1998 για την τροποποίηση της κοινής θέσης 96/635/ΚΕΠΠΑ όσον αφορά τη Βιρμανία/Μιανμάρ (98/107/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο I.2,την κοινή θέση 96/635/ΚΕΠΠΑ σχετικά με τη Βιρμανία/Μιανμάρ (1), της οποίας η ισχύς παρετάθη με την απόφαση 97/688/ΚΕΠΠΑ του Συμβουλίου (2),Εκτιμώντας:ότι, στις 15 Νοεμβρίου 1997, διαλύθηκε το Κρατικό Συμβούλιο Αποκατάστασης του Νόμου και της Τάξης (SLORC) και αντικαταστάθηκε από το Κρατικό Συμβούλιο Ειρήνης και Ανάπτυξης (SPDC) που είναι πλέον το ανώτατο κυβερνητικό όργανο στη Βιρμανία/Μιανμάρ 7ότι την παράγραφο 5 στοιχείο β) σημείο i) της κοινής θέσης 96/635/ΚΕΠΠΑ προβλέπεται η απαγόρευση της χορήγησης θεωρήσεων στα στελέχη του SLORC και στις οικογένειές τους 7 ότι επομένως η εν λόγω κοινή θέση θα πρέπει να τροποποιηθεί καταλλήλως,ΑΠΟΦΑΣΙΖΕΙ:Άρθρο 1 Την παράγραφο 5 στοιχείο β) σημείο i) της κοινής θέσης 96/635/ΚΕΠΠΑ, οι αναφορές στο Κρατικό Συμβούλιο Αποκατάστασης του Νόμου και της Τάξης (SLORC) πρέπει να αντικατασταθούν από αναφορές στο Κρατικό Συμβούλιο Ειρήνης και Ανάπτυξης (SPDC).Άρθρο 2 Η παρούσα απόφαση δημοσιεύεται στην Επίσημη Εφημερίδα.Βρυξέλλες, 26 Ιανουαρίου 1998.Για το ΣυμβούλιοΟ ΠρόεδροςR. COOK(1) ΕΕ L 287 της 8.11.1996, σ. 1.(2) ΕΕ L 293 της 27.10.1997, σ. 1.


Avis juridique important

|

31991D0159

91/159/ΕΟΚ: Απόφαση του Συμβουλίου της 4ης Μαρτίου 1991 σχετικά με τη σύναψη, εξ ονόματος της Ευρωπαϊκής Οικονομικής Κοινότητας, της συμφωνίας εμπορίου και εμπορικής και οικονομικής συνεργασίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενέργειας αφενός, και της Ρουμανίας αφετέρου

Επίσημη Εφημερίδα αριθ. L 079 της 26/03/1991 σ. 0012 - 0012

ΑΠΟΦΑΣΗ ΤΟΥ ΣΥΜΒΟΥΛΙΟΥ της 4ης Μαρτίου 1991  σχετικά με τη σύναψη, εξ ονόματος της Ευρωπαϊκής Οικονομικής Κοινότητας, της συμφωνίας εμπορίου και εμπορικής και οικονομικής συνεργασίας μεταξύ της Ευρωπαϊκής Οικονομικής Κοινότητας και της Ευρωπαϊκής  Κοινότητας Ατομικής Ενέργειας, αφενός, και της Ρουμανίας, αφετέρου  ( 91/159/ΕΟΚ )ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :   τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 235,  την πρόταση της Επιτροπής,  τη γνώμη του Ευρωπαϊκού Κοινοβουλίου(1 ),  Εκτιμώντας :  ότι η σύναψη της συμφωνίας εμπορίου και εμπορικής και οικονομικής συνεργασίας την οποία διαπραγματεύθηκαν η Ευρωπαϊκή Οικονομική Κοινότητα και η Ευρωπαϊκή Κοινότητα Ατομικής Ενέργειας, αφενός, και η Ρουμανία, αφετέρου, κρίνεται αναγκαία για την  υλοποίηση των στόχων της Ευρωπαϊκής Οικονομικής Κοινότητας στον τομέα των εξωτερικών σχέσεων;  ότι ορισμένα από τα μέτρα οικονομικής συνεργασίας που προβλέπονται στην παρούσα συμφωνία υπερβαίνουν το πεδίο αρμοδιοτήτων που προβλέπονται στον τομέα της κοινής εμπορικής πολιτικής,  ΑΠΟΦΑΣΙΖΕΙ :  Άρθρο 1 Η συμφωνία εμπορίου και εμπορικής και οικονομικής συνεργασίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενέργειας, αφενός, και της Ρουμανίας, αφετέρου, εγκρίνεται εξ ονόματος της Ευρωπαϊκής Οικονομικής  Κοινότητας .  Το κείμενο της συμφωνίας επισυνάπτεται στην παρούσα απόφαση .   Άρθρο 2 Ο Πρόεδρος του Συμβουλίου προβαίνει, εξ ονόματος της Ευρωπαϊκής Οικονομικής Κοινότητας, στη γνωστοποίηση που προβλέπεται στο άρθρο 25 της συμφωνίας(2 ).   Άρθρο 3 Η Επιτροπή, βοηθούμενη από αντιπροσώπους των κρατών μελών, εκπροσωπεί την Κοινότητα στη μεικτή ( επιτροπή που συγκροτείται με το άρθρο 22 της συμφωνίας .   Βρυξέλλες, 4 Μαρτίου 1991 .   Για το Συμβούλιο Ο ΠρόεδροςJ . F . POOS ( 1)Γνώμη που διατυπώθηκε στις 22 Φεβρουαρίου 1991 ( δεν έχει δημοσιευθεί ακόμη στην Επίσημη Εφημερίδα ).  ( 2)Βλέπε σελίδα 29 της παρούσας Επίσημης Εφημερίδας .


1. Απόφαση του Ευρωπαϊκού Κοινοβουλίου της 24ης Απριλίου 2007 σχετικά με την απαλλαγή για την εκτέλεση του προϋπολογισμού του Μεταφραστικού Κέντρου των οργάνων της Ευρωπαϊκής Ένωσης για το οικονομικό έτος 2005 (C6-0393/2006 - 2006/2160(DEC))


title: 2008/584/ΕΚ: Απόφαση του Συμβουλίου, της 15ης Ιουλίου 2008 , σχετικά με την τροποποίηση της απόφασης 2006/493/ΕΚ για τον προσδιορισμό του ποσού της κοινοτικής στήριξης στην αγροτική ανάπτυξη για το διάστημα από την 1η Ιανουαρίου 2007 έως τις 31 Δεκεμβρίου 2013 , την ετήσια κατανομή του και το ελάχιστο ποσό που διατίθεται στις επιλέξιμες για τον στόχο σύγκλισης περιφέρειες

text:
               16.7.2008

               EL

               Επίσημη Εφημερίδα της Ευρωπαϊκής Ένωσης

               L 188/26

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 15ης Ιουλίου 2008
   σχετικά με την τροποποίηση της απόφασης 2006/493/ΕΚ για τον προσδιορισμό του ποσού της κοινοτικής στήριξης στην αγροτική ανάπτυξη για το διάστημα από την 1η Ιανουαρίου 2007 έως τις 31 Δεκεμβρίου 2013, την ετήσια κατανομή του και το ελάχιστο ποσό που διατίθεται στις επιλέξιμες για τον στόχο σύγκλισης περιφέρειες
   (2008/584/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (1), και ιδίως το άρθρο 69 παράγραφος 1,
   την πρόταση της Επιτροπής,
   Εκτιμώντας τα ακόλουθα:

               (1)

               Η απόφαση 2006/493/ΕΚ του Συμβουλίου (2) προσδιορίζει το ποσό της κοινοτικής στήριξης για την αγροτική ανάπτυξη για την περίοδο από την 1η Ιανουαρίου 2007 έως τις 31 Δεκεμβρίου 2013, την ετήσια κατανομή του καθώς και το ελάχιστο ποσό που διατίθεται στις επιλέξιμες για τον στόχο σύγκλισης περιφέρειες.

               (2)

               Εφόσον η δημοσιονομική αρχή αποφάσισε τη μεταφορά ορισμένων πιστώσεων ανάληψης υποχρεώσεων της κοινοτικής στήριξης στην αγροτική ανάπτυξη, στο πλαίσιο του κανονισμού (ΕΚ) αριθ. 1698/2005, οι οποίες δεν χρησιμοποιήθηκαν το 2007, σύμφωνα με τις διατάξεις του σημείου 48 της διοργανικής συμφωνίας μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση (3), κρίνεται σκόπιμο να τροποποιηθεί η απόφαση 2006/493/ΕΚ προκειμένου να επαναδιατεθούν οι εν λόγω πιστώσεις κατά την περίοδο από την 1η Ιανουαρίου 2008 έως τις 31 Δεκεμβρίου 2013.

               (3)

               Ως εκ τούτου, θα πρέπει να τροποποιηθεί η απόφαση 2006/493/ΕΚ αναλόγως,

         ΑΠΟΦΑΣΙΖΕΙ:
   Άρθρο 1
   Το παράρτημα της απόφασης 2006/493/ΕΚ αντικαθίσταται από το κείμενο που παρατίθεται στο παράρτημα της παρούσας απόφασης.
   Άρθρο 2
   Η παρούσα απόφαση εφαρμόζεται από την 1η Ιανουαρίου 2008.

      Βρυξέλλες, 15 Ιουλίου 2008.

            Για το Συμβούλιο

            Ο Πρόεδρος

         M. BARNIER

      (1)  ΕΕ L 277 της 21.10.2005, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 146/2008 (ΕΕ L 46 της 21.2.2008, σ. 1).

      (2)  ΕΕ L 195 της 15.7.2006, σ. 22.

      (3)  ΕΕ C 139 της 14.6.2006, σ. 1. Συμφωνία όπως τροποποιήθηκε τελευταία με την απόφαση 2008/371/ΕΚ του Ευρωπαϊκού Κοινοβουλίου και του Συμβουλίου (ΕΕ L 128 της 16.5.2008, σ. 8).

      ΠΑΡΑΡΤΗΜΑ

            «ΠΑΡΑΡΤΗΜΑ
            Συνολικό ποσό των πιστώσεων αναλήψεων υποχρεώσεων για το διάστημα 2007-2013, ετήσια κατανομή του και ελάχιστο ποσό που διατίθεται στις επιλέξιμες περιφέρειες βάσει του στόχου σύγκλισης (1)

                        Τιμές 2004 σε ευρώ (2)

                        2007

                        2008

                        2009

                        2010

                        2011

                        2012

                        2013

                        Σύνολο

                        Συνολικό ποσό για την ΕΕ-25, συν τη Βουλγαρία και τη Ρουμανία

                        9 325 497 783

                        10 788 767 263

                        10 515 007 756

                        10 278 583 653

                        9 824 886 713

                        9 588 187 168

                        9 356 225 581

                        69 677 155 918

                        Ελάχιστο ποσό για της επιλέξιμες περιφέρειες για τον στόχο σύγκλισης

                        27 676 975 284

            Συνολικό ποσό των πιστώσεων αναλήψεων υποχρεώσεων για το διάστημα 2007-2013, ετήσια κατανομή και ελάχιστο ποσό που διατίθεται στις επιλέξιμες περιφέρειες βάσει του στόχου σύγκλισης (3)

                        Τρέχουσες τιμές σε ευρώ (4)

                        2007

                        2008

                        2009

                        2010

                        2011

                        2012

                        2013

                        Σύνολο

                        Συνολικό ποσό για την ΕΕ-25, συν τη Βουλγαρία και τη Ρουμανία

                        9 896 292 851

                        11 678 108 653

                        11 609 418 209

                        11 575 354 634

                        11 285 706 554

                        11 234 089 442

                        11 181 555 662

                        78 460 526 005

                        Ελάχιστο ποσό για τις επιλέξιμες περιφέρειες για τον στόχο σύγκλισης

                        31 232 644 963

         (1)  Πριν από την υποχρεωτική διαφοροποίηση και τις μεταφορές δαπανών συναφείς με την αγορά και τις άμεσες ενισχύσεις της κοινής γεωργικής πολιτικής για την αγροτική ανάπτυξη.

         (2)  Τα ποσά έχουν στρογγυλοποιηθεί στο εγγύτερο ευρώ.

         (3)  Πριν από την υποχρεωτική διαφοροποίηση και τις μεταφορές δαπανών συναφείς με την αγορά και τις άμεσες ενισχύσεις της κοινής γεωργικής πολιτικής για την αγροτική ανάπτυξη.

         (4)  Τα ποσά έχουν στρογγυλοποιηθεί στο εγγύτερο ευρώ.»


Avis juridique important

|

31987D0076

87/76/ΕΟΚ: Απόφαση της Επιτροπής της 7ης Ιανουαρίου 1987 για τη σύσταση Συμβουλευτικής Επιτροπής Ζωοτροφών

Επίσημη Εφημερίδα αριθ. L 045 της 14/02/1987 σ. 0019 - 0021 Φινλανδική ειδική έκδοση: Κεφάλαιο 3 τόμος 22 σ. 0155  Σουηδική ειδική έκδοση: Κεφάλαιο 3 τόμος 22 σ. 0155

ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Ιανουαρίου 1987 για τη σύσταση Συμβουλευτικής Επιτροπής Ζωοτροφών ( 87/76/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,  ιΕχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας :  ότι, με την απόφαση 77/532/ΕΟΚ της Επιτροπής^(1 ), όπως τροποποιήθηκε τελευταία από την απόφαση 83/77/ΕΟΚ^(2 ), δημιουργήθηκε Συμβουλευτική Επιτροπή Ζωοτροφών  ότι, λόγω της προσχώρησης νέων κρατών μελών στην Κοινότητα, είναι αναγκαίο να αυξηθεί και να κατανεμηθεί ο αριθμός των εδρών  ότι πρέπει επίσης να προσαρμοστεί η διαδικασία αντικατάστασης των μελών  ότι οι διατάξεις σχετικά με τη Συμβουλευτική Επιτροπή Ζωοτροφών έχουν υποστεί πολλές τροποποιήσεις και ότι για το λόγο αυτό είναι δύσκολη η εφαρμογή τους  ότι πρέπει συνεπώς να κωδικοποιηθούν  ότι πρέπει να εξασφαλισθεί η σύνθεση των στοιχείων που επηρεάζουν την παραγωγή, την εμπορία και την κατανάλωση των ζωοτροφών και να ζητηθεί η άποψη των επαγγελματικών κύκλων και των καταναλωτών για τα σχετικά θέματα  ότι οι ενδιαφερόμενες επαγγελματικές ενώσεις καθώς και οι ομάδες καταναλωτών των κρατών μελών έχουν συστήσει οργανώσεις σε κοινοτικό επίπεδο που μπορούν να εκπροσωπήσουν τους αντίστοιχους κύκλους όλων των κρατών μελών  ότι εξάλλου είναι απαραίτητο να καθορισθούν οι αρμοδιότητες της μόνιμης ομάδας εργασίας "πίσσα, κουκιά και φούλια",  ΑΠΟΦΑΣΙΖΕΙ :    ίΑρθρο 1 1 .  Συνιστάται, στο πλαίσιο της Επιτροπής, Συμβουλευτική Επιτροπή Ζωοτροφών, που αποκαλείται κατωτέρω "επιτροπή ".  2 .  Η επιτροπή αποτελείται από αντιπροσώπους των ακολούθων οικονομικών κατηγοριών : τους παραγωγούς αγροτικών προϊόντων, τους αγροτικούς συνεταιρισμούς, τη βιομηχανία, το εμπόριο, τους εργάτες, καθώς και τους καταναλωτές .  ίΑρθρο 2 Η επιτροπή προβαίνει στη σύσταση :  ( 3 ) ΕΕ αριθ . L 211 της 19 . 8 . 1977, σ . 7 .  ( 4 ) ΕΕ αριθ . L 51 της 24 . 2 . 1983, σ . 34 .  - μιας μόνιμης ομάδας εργασίας στατιστικής,  - μιας μόνιμης ομάδας εργασίας για τις προτεΐνες,  - μιας μόνιμης ομάδας εργασίας για τις αποξηραμένες ζωοτροφές,  - μιας μόνιμης ομάδας εργασίας για τα πίσσα, τα φούλια και τα κουκιά .  Η επιτροπή μπορεί, με τη σύμφωνη γνώμη των υπηρεσιών της Επιτροπής, να συστήσει και άλλες ομάδες με σκοπό να διευκολύνουν τις εργασίες της .  ίΑρθρο 3 1 .  Η επιτροπή μπορεί να συμβουλευτεί την Επιτροπή για τα προβλήματα που έχουν σχέση με την παραγωγή, την εμπορία και την κατανάλωση των ζωοτροφών .  Οργανώνει και προετοιμάζει την εργασία των μόνιμων ομάδων και των άλλων ομάδων εργασίας . Μεριμνά ώστε στη σύνθηση των ομάδων αυτών να μην περιλαμβάνονται παρά μόνον εκπρόσωποι των τομέων που είναι οι πλέον απ' ευθείας ενδιαφερόμενοι για το ή τα θέματα  που υποβάλλονται για εξέταση στην ομάδα .  2 .  Η μόνιμη ομάδα εργασίας "στατιστικής" επιφορτίζεται με την εξέταση των προβλημάτων προσφοράς και ζήτησης στον τομέα των ζωοτροφών .  3 .  Η μόνιμη ομάδα εργασίας "πρωτεϊνών" επιφορτίζεται με την εξέταση των προβλημάτων που θέτει ο ανεφοδιασμός της Κοινότητας σε πρωτεΐνες .  4 .  Η μόνιμη ομάδα εργασίας "αφυδατωμένων χόρτων" επιφορτίζεται με την εξέταση της εφαρμογής της νομοθεσίας που αφορά την κοινή οργάνωση των αγορών στον τομέα των αφυδατωμένων χόρτων, και ιδίως τα μέτρα τα οποία η Επιτροπή ετοιμάζεται να λάβει στα  πλαίσια των κανονισμών αυτών .  5 .  Η μόνιμη ομάδα εργασίας "πίσσα, κουκιά και φούλια" πρέπει να εξετάζει την εφαρμογή των διατάξεων σχετικά με την κοινή οργάνωση των αγορών στον τομέα των πίσσων, των κουκιών και των φουλίων, και κυρίως τα μέτρα που λαμβάνει η Επιτροπή στο πλαίσιο των  σχετικών κανονισμών .  6 .  Οι ομάδες εργασίας αναφέρουν στην επιτροπή τα αποτελέσματα των εργασιών τους . Οι ομάδες εργασίας εκλέγουν έναν πρόεδρο και έναν εισηγητή .  7 .  Ο πρόεδρος της επιτροπής μπορεί να υποδείξει στην Επιτροπή τη σκοπιμότητα να συμβουλευτεί την επιτροπή για μια υπόθεση η οποία προκύπτει από την αρμοδιότητα της τελευταίας αυτής και για το θέμα της οποίας δεν έχει απευθυνθεί στην επιτροπή αίτηση για  γνωμάτευση . Αυτός προβαίνει στην ενέργεια αυτή κατόπιν αιτήσεως μιας από τις αντιπροσωπευόμενες οικονομικές κατηγορίες .  ίΑρθρο 4 1 .  Η επιτροπή περιλαμqάνει 30 μέλη .  2 .  Οι έδρες κατανέμονται ως εξής :  - 15 στους παραγωγούς και στους γεωργικούς συνεταιρισμούς του τομέα,  - 5 στη qιομηχανία,  - 4 στο εμπόριο,  - 3 στους εργάτες,  - 3 στους καταναλωτές .  ίΑρθρο 5 1 .  Τα μέλη της επιτροπής διορίζονται από την Επιτροπή μετά από πρόταση των επαγγελματικών οργανώσεων που έχουν συγκροτηθεί επί κοινοτικού επιπέδου και είναι οι πλέον αντιπροσωπευτικές από τις οικονομικές κατηγορίες που αναφέρονται στο άρθρο 1  παράγραφος 2 . Εντούτοις, οι εκπρόσωποι των καταναλωτών διορίζονται μετά από πρόταση της Συμqουλευτικής Επιτροπής των Καταναλωτών που έχει συσταθεί με την απόφαση της Επιτροπής της 25ης Σεπτεμqρίου 1973 .  Για κάθε χορηγούμενη έδρα, οι οργανώσεις αυτές προτείνουν δύο υποψήφιους, διαφορετικής εθνικότητας, υπηκόους των κρατών μελών της Κοινότητας .  2 .  Η θητεία του μέλους της επιτροπής είναι τριετούς διαρκείας . Αυτή μπορεί να ανανεωθεί . Τα μέλη δεν αμείβονται για την υπηρεσία τους αυτή .  Μετά την εκπνοή της τριετούς περιόδου, τα μέλη της επιτροπής παραμένουν σε υπηρεσία ώσπου να γίνει η αντικατάστασή τους ή η ανανέωση της εντολής τους .  Σε περίπτωση παραίτησης, θανάτου, ή εφόσον ο οργανισμός που υπέqαλε την υποψηφιότητα μέλους ζητά την αντικατάστασή του, αυτή πραγματοποιείται σύμφωνα με τη διαδικασία της παραγράφου 1 .  3 .  Η κατάσταση των μελών δημοσιεύεται από την Επιτροπή στην Επίσημη Εφημερίδα των Ευρωπαϊκών Κοινοτήτων,  για ενημέρωση .  ίΑρθρο 6 1 .  Η συμqουλευτική επιτροπή, αφού συμqουλευτεί την Επιτροπή, εκλέγει πρόεδρο για χρονικό διάστημα τριών ετών .  Για την εκλογή του προέδρου απαιτείται πλειοψηφία δύο τρίτων των μελών κατά την ψηφοφορία και απλή πλειοψηφία των παρόντων μελών κατά τις επόμενες ψηφοφορίες . Σε περίπτωση ισοψηφίας, η Επιτροπή αναλαμβάνει προσωρινά την άσκηση της προεδρίας .  2 .  Η συμqουλευτική επιτροπή εκλέγει δύο αντιπροέδρους για χρονικό διάστημα τριών ετών .  Οι αντιπρόεδροι επιλέγονται μεταξύ των αντιπροσώπων των οικονομικών κατηγοριών στις οποίες δεν ανήκει ο πρόεδρος .  Η εκλογή διενεργείται σύμφωνα με τη διαδικασία που προβλέπεται στην παράγραφο 1 . Η επιτροπή μπορεί, σύμφωνα με την ίδια διαδικασία, να προσθέτει και άλλα μέλη στο προεδρείο . Στην περίπτωση αυτή, το προεδρείο περιλαμqάνει εκτός από τον πρόεδρο έναν, κατ'  ανώτατο όριο, αντιπρόσωπο από κάθε οικονομική κατηγορία που εκπροσωπείται στους κόλπους της επιτροπής .  Το προεδρείο προετοιμάζει και οργανώνει τις εργασίες της επιτροπής .  ίΑρθρο 7 1 .  Στις συνεδριάσεις συμμετέχουν ή παρευρίσκονται μόνο οι αντιπρόσωποι της Επιτροπής, τα μέλη της επιτροπής ή, σε περίπτωση κωλύματος, ο αντικαταστάτης τους, καθώς και τα πρόσωπα που καλούνται σύμφωνα με τις παραγράφους 3 και 4 .  2 .  Σε περίπτωση κωλύματος ενός μέλους, η οργάνωση ή οι οργανώσεις στις οποίες έχει αποδοθεί μια έδρα μπορούν να διορίσουν αντικαταστάτη ο οποίος επιλέγεται από κατάλογο ονομάτων που καταρτίζεται με κοινή συμφωνία μεταξύ της Επιτροπής και της ή των εν  λόγω οργανώσεων . Ο κατάλογος αυτός περιλαμβάνει αριθμό ονομάτων που αντιστοιχεί στο ήμισυ του συνολικού αριθμού των μελών που αντιπροσωπεύουν την οργάνωση ή τις εν λόγω οργανώσεις .  Ο αριθμός αυτός είναι τουλάχιστον 1 και το πολύ 12 .  Σε περίπτωση διορισμού αντικαταστάτη, η γραμματεία ενημερώνεται τουλάχιστον επτά ημέρες πριν από τη συνεδρίαση .  3 .  Κατόπιν αιτήσεως μιας οργανώσεως στην οποία έχουν αποδοθεί μία ή περισσότερες έδρες, ο πρόεδρος μπορεί, με τη σύμφωνη γνώμη των υπηρεσιών της Επιτροπής, να καλέσει τον γενικό γραμματέα της ή μέλος της γραμματείας να παρευρεθεί ως παρατηρητής στις  συνεδριάσεις της επιτροπής .  Πάντως, σε περίπτωση κωλύματος, ο γενικός γραμματέας μπορεί να διαθέσει την έδρα του ως παρατηρητή σε άλλο πρόσωπο που διορίζει ο ίδιος .  Οι παρατηρητές δεν έχουν το δικαίωμα να λαμβάνουν το λόγο . Μπορούν πάντως να καλούνται από τον πρόεδρο να παρέμβουν, σε συμφωνία με τις υπηρεσίες της Επιτροπής .  4 .  Κατόπιν αιτήσεως μιας οργανώσεως στην οποία έχουν αποδοθεί μία ή περισσότερες έδρες και εφόσον τα θέματα της ημερήσιας διάταξης έχουν ιδιαίτερα τεχνικό χαρακτήρα, πέρα από το συνηθισμένο πλαίσιο των εργασιών της επιτροπής, ο πρόεδρος, σε συμφωνία με τις υπηρεσίες της Επιτροπής, μπορεί να καλέσει έναν ή περισσότερους εμπειρογνώμονες να συμμετάσχουν στις  εργασίες της επιτροπής .  Η Επιτροπή μπορεί με δική της πρωτοβουλία να καλέσει οποιοδήποτε πρόσωπο έχει ειδική αρμοδιότητα σε ένα από τα θέματα της ημερήσιας διάταξης να συμμετάσχει στις συσκέψεις της συμqουλευτικής επιτροπής ως εμπειρογνώμονας .  Ωστόσο, οι εμπειρογνώμονες συμμετέχουν στις συσκέψεις μόνο για το θέμα που έχει δικαιολογήσει την παρουσία τους .  ίΑρθρο 8 1 .  Η επιτροπή συνεδριάζει στην έδρα της Επιτροπής, μετά από πρόσκληση αυτής . Το προεδρείο συγκαλείται μετά από πρόσκληση του προέδρου, με τη συμφωνία της Επιτροπής .  2 .  Οι εκπρόσωποι των ενδιαφερομένων υπηρεσιών της Επιτροπής συμμετέχουν στις συγκεντρώσεις της επιτροπής, του προεδρείου και των ομάδων εργασίας .  3 .  Οι υπηρεσίες της επιτροπής εξασφαλίζουν τη γραμματειακή εξυπηρέτηση της επιτροπής, του προεδρείου και των ομάδων εργασίας .  ίΑρθρο 9 Οι συζητήσεις της επιτροπής αφορούν τις αιτήσεις για γνωμάτευση που διατυπώνονται από την Επιτροπή . Γι' αυτές δεν γίνεται ψηφοφορία .  Η Επιτροπή, όταν ζητεί τη γνωμάτευση της επιτροπής, μπορεί να καθορίσει την προθεσμία μέσα στην οποία οφείλει να δοθεί η γνωμάτευση .  Οι απόψεις που εκφράζονται από τις αντιπροσωπευόμενες οικονομικές κατηγορίες περιλαμβάνονται σε ένα πρακτικό που αποστέλλεται στην Επιτροπή .  Στην περίπτωση που η ζητούμενη γνωμάτευση καταλήξει σε ομόφωνη συμφωνία της επιτροπής, τότε αυτή συντάσσει κοινό οριστικό κείμενο, το οποίο επισυνάπτεται στο πρακτικό .  Τα αποτελέσματα των συζητήσεων κοινοποιούνται από την Επιτροπή στο Συμβούλιο ή στις διαχειριστικές επιτροπές με αίτηση των τελευταίων αυτών .  ίΑρθρο 10 Με την επιφύλαξη των διατάξεων του άρθρου 214 της συνθήκης, τα μέλη της επιτροπής υποχρεούνται να μην κοινολογήσουν τις πληροφορίες που έλαβαν γνώση κατά τις εργασίες της επιτροπής ή των ομάδων εργασίας, όταν η Επιτροπή ενημερώσει αυτά ότι η  ζητουμένη γνωμάτευση ή το τιθέμενο ζήτημα αναφέρεται σε θέμα που είναι εμπιστευτικού χαρακτήρα .  Σ' αυτές τις περιπτώσεις, μόνο τα μέλη της επιτροπής και οι αντιπρόσωποι των υπηρεσιών της Επιτροπής μπορούν να παρίστανται στις συνελεύσεις .  ίΑρθρο 11 Η απόφαση 77/532/ΕΟΚ της Επιτροπής καταργείται .  ίΑρθρο 12 Η παρούσα απόφαση αρχίζει να ισχύει την 1η Ιανουαρίου 1987 .   Βρυξέλλες, 7 Ιανουαρίου 1987 .  Για την Επιτροπή Frans ANDRIESSEN Αντιπρόεδρος ΕWΓ:Λ111ΘΜΒΓ06.93 ΦΦ:^1ΘΓΡ;   ΣΕΤΘΠ:^01;   Η ηε:^1375^μμ;   244^Υειλεν;   11439^Υειψηεν;  Βεδιενερ : ΦΡΣΤ   Πρ.:^Ψ;  Κθνδε:^38376 Μονταν Γριεψηισψη


title: Απόφαση 2010/656/ΚΕΠΠΑ του Συμβουλίου, της 29ης Οκτωβρίου 2010 , σχετικά με την ανανέωση των περιοριστικών μέτρων κατά της Ακτής Ελεφαντοστού

text:
               30.10.2010

               EL

               Επίσημη Εφημερίδα της Ευρωπαϊκής Ένωσης

               L 285/28

         ΑΠΌΦΑΣΗ 2010/656/ΚΕΠΠΑ ΤΟΥ ΣΥΜΒΟΥΛΊΟΥ
   της 29ης Οκτωβρίου 2010
   σχετικά με την ανανέωση των περιοριστικών μέτρων κατά της Ακτής Ελεφαντοστού
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 13 Δεκεμβρίου 2004, το Συμβούλιο υιοθέτησε την κοινή θέση 2004/852/ΚΕΠΠΑ σχετικά με περιοριστικά μέτρα κατά της Ακτής του Ελεφαντοστού (1), προς εφαρμογή των μέτρων που επεβλήθησαν κατά της χώρας αυτής με την απόφαση (UNSCR) 1572(2004) του Συμβουλίου Ασφαλείας των Ηνωμένων Εθνών.

               (2)

               Στις 23 Ιανουαρίου 2006, το Συμβούλιο υιοθέτησε την κοινή θέση 2006/30/ΚΕΠΠΑ (2) για την παράταση των περιοριστικών μέτρων έναντι της Ακτής Ελεφαντοστού επί περαιτέρω διάστημα δώδεκα μηνών και για τη συμπλήρωσή τους με τα περιοριστικά μέτρα που επεβλήθησαν από το σημείο 6 της UNSCR 1643 (2005).

               (3)

               Στις 18 Νοεμβρίου 2008, το Συμβούλιο, μετά την παράταση των περιοριστικών μέτρων που επεβλήθησαν κατά της Ακτής Ελεφαντοστού με την UNSCR 1842 (2008), υιοθέτησε την κοινή θέση 2008/873/ΚΕΠΠΑ (3) για την εκ νέου παράταση των περιοριστικών μέτρων που επεβλήθησαν στην Ακτή Ελεφαντοστού, με ημερομηνία έναρξης εφαρμογής την 1η Νοεμβρίου 2008.

               (4)

               Στις 15 Οκτωβρίου 2010, το Συμβούλιο Ασφαλείας των Ηνωμένων Εθνών εξέδωσε την UNSCR 1946 (2010) για την παράταση των μέτρων που επεβλήθησαν κατά της Ακτής Ελεφαντοστού με την UNSCR 1572 (2004) και από το σημείο 6 της UNSCR 1643 (2005) έως τις 30 Απριλίου 2011 και για την τροποποίηση των περιοριστικών μέτρων σχετικά με τα όπλα.

               (5)

               Τα περιοριστικά μέτρα που επεβλήθησαν κατά της Ακτής Ελεφαντοστού θα πρέπει επομένως να παραταθούν. Επιπλέον των εξαιρέσεων στην απαγόρευση προμήθειας όπλων που προβλέπει η UNSCR 1946 (2010), είναι σκόπιμο να τροποποιηθούν τα περιοριστικά μέτρα προκειμένου να εξαιρεθεί και άλλος εξοπλισμός τον οποίο συμπεριλαμβάνει αυτόνομα η ΕΕ.

               (6)

               Ενωσιακά εκτελεστικά μέτρα καθορίζονται στον κανονισμό (ΕΚ) αριθ. 174/2005 του Συμβουλίου, της 31ης Ιανουαρίου 2005, για την επιβολή περιορισμών στην παροχή βοήθειας που συνδέεται με στρατιωτικές δραστηριότητες στην Ακτή του Ελεφαντοστού (4), στον κανονισμό (ΕΚ) αριθ. 560/2005 του Συμβουλίου, της 12ης Απριλίου 2005, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού (5), και στον κανονισμό (ΕΚ) αριθ. 2368/2002 του Συμβουλίου, της 20ής Δεκεμβρίου 2002, για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών (6),

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Απαγορεύεται η πώληση, προμήθεια, μεταφορά ή εξαγωγή οπλισμού και συναφούς υλικού κάθε τύπου, συμπεριλαμβανομένων των όπλων και πυρομαχικών, των στρατιωτικών οχημάτων και του στρατιωτικού εξοπλισμού, του παραστρατιωτικού εξοπλισμού και των ανταλλακτικών των ανωτέρω, καθώς και του εξοπλισμού που μπορεί να χρησιμοποιηθεί για εσωτερική καταστολή, στην Ακτή Ελεφαντοστού, από υπηκόους των κρατών μελών ή από το έδαφος των κρατών μελών ή με σκάφη ή αεροσκάφη που φέρουν τη σημαία τους, ανεξαρτήτως εάν τα ανωτέρω όπλα, υλικά και εξοπλισμός προέρχονται ή όχι από το έδαφός των κρατών μελών.
   2.   Απαγορεύεται επίσης:

               α)

               η άμεση ή έμμεση παροχή τεχνικής βοήθειας, υπηρεσιών διαμεσολάβησης και άλλων υπηρεσιών σχετικών με τα είδη που αναφέρονται στην παράγραφο 1 ή με την παροχή, κατασκευή, συντήρηση και χρήση των ειδών αυτών, σε οποιοδήποτε φυσικό ή νομικό πρόσωπο, οντότητα ή οργανισμό στην Ακτή Ελεφαντοστού ή προς χρήση στην Ακτή Ελεφαντοστού·

               β)

               η άμεση ή έμμεση χρηματοδότηση ή παροχή χρηματοδοτικής συνδρομής που σχετίζεται με τα είδη που αναφέρονται στην παράγραφο 1, συμπεριλαμβανομένων, ιδίως, της μη επιστρεπτέας βοήθειας, των δανείων και της ασφάλειας πιστώσεων για εξαγωγές, για κάθε πώληση, προμήθεια, μεταβίβαση ή εξαγωγή των ειδών αυτών, ή για την προμήθεια συναφούς τεχνικής βοήθειας, υπηρεσιών διαμεσολάβησης ή άλλων υπηρεσιών σε οποιοδήποτε φυσικό ή νομικό πρόσωπο, οντότητα ή φορέα της Ακτής Ελεφαντοστού, ή προς χρήση στην Ακτή Ελεφαντοστού.

         Άρθρο 2
   Το άρθρο 1 δεν εφαρμόζεται:

               α)

               στις προμήθειες και στην τεχνική βοήθεια που προορίζονται αποκλειστικά για την παροχή στήριξης ή για τη χρησιμοποίηση από την Αποστολή των Ηνωμένων Εθνών στην Ακτή Ελεφαντοστού και τις γαλλικές δυνάμεις που την υποστηρίζουν·

               β)

               στα εξής, όπως προεγκρίνονται από την επιτροπή της παραγράφου 14 της UNSCR 1572 (2004) (εφεξής «επιτροπή κυρώσεων»):

                           i)

                           στην πώληση, προμήθεια, μεταφορά ή εξαγωγή μη φονικού στρατιωτικού εξοπλισμού που προορίζεται αποκλειστικά για ανθρωπιστική ή προστατευτική χρήση, συμπεριλαμβανομένου του εξοπλισμού ο οποίος προορίζεται για επιχειρήσεις διαχείρισης κρίσεων της ΕΕ, των ΗΕ, της Αφρικανικής Ένωσης και της Οικονομικής κοινότητας των κρατών της Δυτικής Αφρικής (Ecowas),

                           ii)

                           στην πώληση, προμήθεια, μεταφορά ή εξαγωγή μη φονικού στρατιωτικού εξοπλισμού με αποκλειστικό προορισμό να επιτρέψει στις δυνάμεις ασφαλείας της Ακτής Ελεφαντοστού να κάνουν μόνο τη δέουσα και όχι δυσανάλογη χρήση βίας για την τήρηση της δημόσιας τάξης,

                           iii)

                           στη χρηματοδότηση και παροχή χρηματοδοτικής βοήθειας που σχετίζεται με τον εξοπλισμό των σημείων i) και ii),

                           iv)

                           στην παροχή τεχνικής βοήθειας και κατάρτισης που σχετίζεται με τον εξοπλισμό των σημείων i) και ii)·

               γ)

               στην πώληση, προμήθεια, μεταφορά ή εξαγωγή προστατευτικών στολών, συμπεριλαμβανομένων των αλεξίσφαιρων γιλέκων και των στρατιωτικών κρανών που εξάγονται προσωρινά στην Ακτή Ελεφαντοστού από το προσωπικό των Ηνωμένων Εθνών, το προσωπικό της ΕΕ ή των κρατών μελών της, τους αντιπροσώπους των μέσων ενημέρωσης και μέλη ανθρωπιστικών και αναπτυξιακών αποστολών και το σχετικό προσωπικό, αποκλειστικά για προσωπική τους χρήση·

               δ)

               στις πωλήσεις ή προμήθειες που μεταφέρονται ή εξάγονται προσωρινά στην Ακτή Ελεφαντοστού και προορίζονται για τις δυνάμεις ενός κράτους το οποίο αναλαμβάνει δράση, σύμφωνα με το διεθνές δίκαιο, με αποκλειστικό και άμεσο στόχο να διευκολύνει την απομάκρυνση των υπηκόων του ή των προσώπων στα οποία παρέχει προξενική προστασία στην Ακτή Ελεφαντοστού, όπως έχει κοινοποιηθεί εκ των προτέρων στην επιτροπή κυρώσεων·

               ε)

               στην πώληση, προμήθεια, μεταφορά ή εξαγωγή όπλων και συναφούς υλικού καθώς και στην παροχή τεχνικής βοήθειας και κατάρτισης που προορίζονται αποκλειστικά για την υποστήριξη ή χρησιμοποίηση κατά τη διαδικασία της ανασυγκρότησης της άμυνας και των δυνάμεων ασφαλείας σύμφωνα με την παράγραφο 3 στοιχείο στ) της συμφωνίας του Λινά-Μαρκουσί, όπως έχει εγκριθεί εκ των προτέρων από την επιτροπή κυρώσεων·

               στ)

               στην πώληση, προμήθεια, μεταφορά ή εξαγωγή μη φονικού εξοπλισμού που μπορεί να χρησιμοποιηθεί για εσωτερική καταστολή με αποκλειστικό προορισμό να επιτρέψει στις δυνάμεις ασφαλείας της Ακτής Ελεφαντοστού να εφαρμόσουν μόνο τη δέουσα και αναλογική χρήση βίας για την τήρηση της δημόσιας τάξης, καθώς και στη χρηματοδότηση, την παροχή χρηματοδοτικής συνδρομής ή τεχνικής βοήθειας και κατάρτισης σχετικά με τον εν λόγω εξοπλισμό.

         Άρθρο 3
   Απαγορεύεται σύμφωνα με την απόφαση UNSCR 1643 (2005) του Συμβουλίου Ασφαλείας η άμεση ή έμμεση εισαγωγή οιωνδήποτε ακατέργαστων διαμαντιών από την Ακτή Ελεφαντοστού στην Ένωση, είτε αυτά τα διαμάντια κατάγονται από την Ακτή Ελεφαντοστού είτε όχι.
   Άρθρο 4
   1.   Τα κράτη μέλη μέτρα λαμβάνουν τα αναγκαία μέτρα για την πρόληψη της εισόδου ή διέλευσης από το έδαφός τους των προσώπων που η επιτροπή κυρώσεων έχει χαρακτηρίσει ως συνιστώντα απειλή για την ειρηνευτική διαδικασία και τη διαδικασία εθνικής συμφιλίωσης στην Ακτή Ελεφαντοστού, ιδίως των προσώπων τα οποία παρεμποδίζουν την εφαρμογή των συμφωνιών του Λινά-Μαρκουσί και της Άκρας ΙΙΙ, οιουδήποτε άλλου προσώπου το οποίο έχει χαρακτηρισθεί υπεύθυνο για σοβαρές παραβιάσεις των ανθρωπίνων δικαιωμάτων και του διεθνούς ανθρωπιστικού δικαίου στην Ακτή Ελεφαντοστού βάσει έγκυρων πληροφοριών, οιουδήποτε άλλου προσώπου το οποίο δημοσίως υποδαυλίζει το μίσος και τη βία και οιουδήποτε άλλου προσώπου το οποίο, όπως εκτιμά η επιτροπή κυρώσεων, παραβιάζει τα μέτρα που έχουν επιβληθεί με την παράγραφο 7 της ΑΣΑΗΕ 1572 (2004).
   Ο κατάλογος των προσώπων του πρώτου εδαφίου περιέχεται στο παράρτημα.
   2.   Η παράγραφος 1 δεν υποχρεώνει τα κράτη μέλη να αρνούνται στους δικούς τους υπηκόους την είσοδο στο έδαφός τους.
   3.   Η παράγραφος 1 δεν εφαρμόζεται όταν η επιτροπή κυρώσεων αποφασίσει:

               α)

               ότι το ταξίδι δικαιολογείται από επείγοντες ανθρωπιστικούς λόγους, συμπεριλαμβανομένων των θρησκευτικών υποχρεώσεων·

               β)

               ότι η εξαίρεση θα προωθούσε τους στόχους των αποφάσεων του ΣΑΗΕ όσον αφορά την ειρήνη και την εθνική συμφιλίωση στην Ακτή Ελεφαντοστού και τη σταθερότητα στην περιοχή.

         4.   Σε περιπτώσεις κατά τις οποίες, σύμφωνα με την παράγραφο 3, ένα κράτος μέλος επιτρέπει την είσοδο, ή τη διέλευση, από το έδαφός του, προσώπων τα οποία έχει ορίσει η επιτροπή κυρώσεων, η άδεια περιορίζεται στον σκοπό για τον οποίο δίδεται και στα πρόσωπα τα οποία αφορά.
   Άρθρο 5
   1.   Δεσμεύονται όλα τα κεφάλαια και οι οικονομικοί πόροι που ανήκουν ή ελέγχονται, άμεσα ή έμμεσα, από τα πρόσωπα ή τις οντότητες που έχει ορίσει η επιτροπή κυρώσεων κατά το άρθρο 4 παράγραφος 1 ή ευρίσκονται στην κατοχή οντοτήτων που ανήκουν ή ελέγχονται, άμεσα ή έμμεσα, από αυτά ή από πρόσωπα τα οποία ενεργούν εξ ονόματός τους ή υπό την εποπτεία τους, όπως έχει ορίσει η επιτροπή κυρώσεων.
   Ο κατάλογος με τα σχετικά πρόσωπα ή οντότητες βρίσκεται στο παράρτημα.
   2.   Κανένα κεφάλαιο, χρηματοοικονομικό περιουσιακό στοιχείο ή οικονομικός πόρος δεν τίθεται, είτε άμεσα είτε έμμεσα, στη διάθεση των προσώπων ή των οντοτήτων που αναφέρονται στην παράγραφο 1, ούτε και διατίθενται προς όφελος αυτών.
   3.   Τα κράτη μέλη μπορούν να επιτρέπουν εξαιρέσεις από τα μέτρα που αναφέρονται στις παραγράφους 1 και 2 όσον αφορά κεφάλαια και οικονομικούς πόρους, οι οποίοι:

               α)

               είναι απαραίτητοι για την κάλυψη βασικών δαπανών, συμπεριλαμβανομένων πληρωμών για τρόφιμα, ενοίκια ή υποθήκες, ιατροφαρμακευτική περίθαλψη, φόρους, ασφάλιστρα και τέλη σε επιχειρήσεις κοινής ωφελείας·

               β)

               προορίζονται αποκλειστικά για την καταβολή εύλογων επαγγελματικών αμοιβών και την εξόφληση δαπανών οι οποίες αφορούν την παροχή νομικών υπηρεσιών·

               γ)

               προορίζονται αποκλειστικά για την πληρωμή τελών ή χρεώσεων, σύμφωνα με το εθνικό δίκαιο, για υπηρεσίες που αφορούν την καθημερινή τήρηση ή φύλαξη δεσμευμένων κεφαλαίων και οικονομικών πόρων·

               δ)

               απαιτούνται για την κάλυψη έκτακτων δαπανών, μετά την κοινοποίηση από το ενδιαφερόμενο κράτος μέλος στην επιτροπή κυρώσεων και την έγκριση αυτής·

               ε)

               υπόκεινται σε δικαστική ή διοικητική απόφαση ή απόφαση διαιτησίας, στην οποία περίπτωση τα κεφάλαια και οι οικονομικοί πόροι μπορούν να χρησιμοποιηθούν για την εκτέλεση της απόφασης, εφόσον η απόφαση έχει εκδοθεί πριν από τον ορισμό του οικείου προσώπου ή της οντότητας από την επιτροπή κυρώσεων, και δεν είναι προς όφελος προσώπου ή οντότητας που αναφέρεται στο παρόν άρθρο, μετά την κοινοποίηση από το ενδιαφερόμενο κράτος μέλος στην επιτροπή κυρώσεων.

         Οι εξαιρέσεις που αναφέρονται στην παράγραφο 3 στοιχεία α), β) και γ) μπορούν να γίνουν αφού το ενδιαφερόμενο κράτος μέλος κοινοποιήσει στην επιτροπή κυρώσεων την πρόθεσή του να επιτρέψει, κατά περίπτωση, την πρόσβαση στα εν λόγω κεφάλαια και οικονομικούς πόρους και εφόσον δεν λάβει αρνητική απόφαση από την επιτροπή κυρώσεων εντός δύο εργάσιμων ημερών από την κοινοποίηση αυτή.
   4.   Η παράγραφος 2 δεν εφαρμόζεται στην πίστωση των δεσμευμένων λογαριασμών, με:

               α)

               τόκους ή άλλα κέρδη σε σχέση με αυτούς τους λογαριασμούς, ή

               β)

               ποσά που οφείλονται βάσει συμβάσεων, συμφωνιών ή υποχρεώσεων που είχαν συναφθεί ή προέκυψαν πριν από την ημερομηνία κατά την οποία οι λογαριασμοί αυτοί αποτέλεσαν αντικείμενο περιοριστικών μέτρων στο πλαίσιο της κοινής θέσης 2004/852/ΚΕΠΠΑ ή της παρούσας απόφασης,

         εφόσον οι εν λόγω τόκοι, τα κέρδη και οι πληρωμές ποσών εξακολουθούν να υπόκεινται στην παράγραφο 1.
   Άρθρο 6
   Το Συμβούλιο καταρτίζει τον κατάλογο του παραρτήματος και τον τροποποιεί σύμφωνα με τις αποφάσεις του Συμβουλίου Ασφαλείας των Ηνωμένων Εθνών ή της επιτροπής κυρώσεων.
   Άρθρο 7
   1.   Όταν το Συμβούλιο Ασφαλείας ή η επιτροπή κυρώσεων ορίζει ένα πρόσωπο ή μια οντότητα, το Συμβούλιο προσθέτει το πρόσωπο ή την οντότητα αυτή στο παράρτημα. Το Συμβούλιο γνωστοποιεί την απόφασή του στο εν λόγω πρόσωπο ή οντότητα, μαζί με τους λόγους για την προσθήκη του στον κατάλογο, είτε άμεσα, εάν η διεύθυνσή του είναι γνωστή, είτε με δημοσίευση σχετικής ανακοίνωσης, παρέχοντας τη δυνατότητα στο πρόσωπο ή την οντότητα αυτή να υποβάλει παρατηρήσεις.
   2.   Οσάκις υποβάλλονται παρατηρήσεις ή οσάκις κατατίθενται νέα και ουσιαστικά αποδεικτικά στοιχεία, το Συμβούλιο επανεξετάζει την απόφασή του και ενημερώνει σχετικά το πρόσωπο ή την οντότητα.
   Άρθρο 8
   1.   Το παράρτημα περιλαμβάνει τους λόγους για τους οποίους ένα πρόσωπο ή μια οντότητα προστίθενται στον κατάλογο, όπως αυτοί δίδονται από το Συμβούλιο Ασφαλείας ή την επιτροπή κυρώσεων.
   2.   Το παράρτημα περιλαμβάνει επίσης τυχόν πληροφορίες που παρέχονται από το Συμβούλιο Ασφαλείας ή την επιτροπή κυρώσεων και είναι απαραίτητες για την εξακρίβωση της ταυτότητας του εν λόγω προσώπου ή οντότητας. Όταν πρόκειται για πρόσωπα, στις πληροφορίες αυτές μπορούν να περιλαμβάνονται ονόματα και ψευδώνυμα, η ημερομηνία και ο τόπος γέννησης, η εθνικότητα, αριθμοί διαβατηρίου και ταυτότητας, το φύλο, η διεύθυνση και η αρμοδιότητα ή το επάγγελμα. Όταν πρόκειται για οντότητες, οι πληροφορίες αυτές μπορούν να περιλαμβάνουν τον τόπο και την ημερομηνία εγγραφής, τον αριθμό εγγραφής και τον τόπο επιχειρηματικών δραστηριοτήτων. Το παράρτημα περιλαμβάνει και την ημερομηνία χαρακτηρισμού από το Συμβούλιο Ασφαλείας ή την επιτροπή κυρώσεων.
   Άρθρο 9
   Οι κοινές θέσεις 2004/852/ΚΕΠΠΑ και 2006/30/ΚΕΠΠΑ καταργούνται.
   Άρθρο 10
   1.   Η παρούσα απόφαση αρχίζει να ισχύει την ημέρα της έκδοσης της.
   2.   Η παρούσα απόφαση επανεξετάζεται, τροποποιείται ή καταργείται, ανάλογα με την περίπτωση, υπό το πρίσμα των αποφάσεων του Συμβουλίου Ασφαλείας των Ηνωμένων Εθνών.

      Βρυξέλλες, 29 Οκτωβρίου 2010.

            Για το Συμβούλιο

            Ο Πρόεδρος

         S. VANACKERE

      (1)  ΕΕ L 368 της 15.12.2004, σ. 50.

      (2)  ΕΕ L 19 της 24.1.2006, σ. 36.

      (3)  ΕΕ L 308 της 19.11.2008, σ. 52.

      (4)  ΕΕ L 29 της 2.2.2005, σ. 5.

      (5)  ΕΕ L 95 της 14.4.2005, σ. 1.

      (6)  ΕΕ L 358 της 31.12.2002, σ. 28.

      ΠΑΡΑΡΤΗΜΑ

         Κατάλογος των ατόμων που αναφέρονται στα άρθρα 4 και 5

                  Ονοματεπώνυμο (και ενδεχόμενα προσωνύμια)

                  Στοιχεία ταυτοποίησης [ημερομηνία και τόπος γεννήσεως (ημ. γεν. και τοπ. γεν.), αριθμός διαβατηρίου (Διαβ.)/ταυτότητας (Α/Τ) κ.λπ.]

                  Λόγοι χαρακτηρισμού

                  Ημερομηνία χαρακτηρισμού του ΟΗΕ

                  1.

                  BLÉ GOUDÉ, Charles (γνωστός και ως Général· Génie de kpo, Gbapé Zadi)

                  ημ. γεν.: 1.1.1972
                  Ιθαγένεια: Ακτής Ελεφαντοστού
                  Διαβ.: 04LE66241 République de Côte d’Ivoire εκδοθέν την: 10.11.2005 με ισχύ έως 9.11.2008
                  Αριθ. διαβ.: AE/088 DH 12 République de Côte d’Ivoire εκδοθέν την 20.12.2002 με ισχύ έως 11.12.2005
                  AE/09LC39292 République de Côte d’Ivoire εκδοθέν την 24.11.2000 με ισχύ έως 23.11.2003
                  Τόπος γεννήσεως: Guibéroua (Gagnoa) ή Niagbrahio/Guiberoua ή Guiberoua
                  Διεύθυνση γνωστή το 2001: Yopougon Selmer, Bloc P 170· επίσης στο Hotel Ivoire
                  Διεύθυνση που δηλώθηκε στο ταξιδιωτικό έγγραφο αριθ. C2310421 εκδοθέν στην Ελβετία στις 15.11.2005 με ισχύ έως 31.12.2005: Abidjan, Cocody

                  Ηγέτης των COJEP («Νέοι πατριώτες»)· επανειλημμένες δημόσιες δηλώσεις υπέρ βιαιοτήτων κατά των εγκαταστάσεων και του προσωπικού των Ηνωμένων Εθνών, και κατά των ξένων· καθοδήγηση παραστρατιωτικών ομάδων και συμμετοχή σε βιαιοπραγίες τους, περιλαμβανομένων ξυλοδαρμών, βιασμών και εξωδικαστικών εκτελέσεων· προσπάθειες εκφοβισμού των Ηνωμένων Εθνών, της Διεθνούς Ομάδας Εργασίας (IWG), της αντιπολίτευσης και του ανεξάρτητου τύπου· δολιοφθορά διεθνών ραδιοσταθμών· παρεμπόδιση της δράσης της IWG, της Επιχείρησης των Ηνωμένων Εθνών στην Ακτή Ελεφαντοστού (UNOCI), των γαλλικών δυνάμεων και της ειρηνευτικής διαδικασίας όπως ορίζεται από την απόφαση 1643 (2005).

                  7 Φεβρουαρίου 2006

                  2.

                  DJUÉ, Eugène N’goran Kouadio

                  ημ. γεν.: 1.1.1966 ή 20.12.1969
                  Ιθαγένεια: Ακτής Ελεφαντοστού
                  Διαβ.: 04 LE 017521 εκδοθέν τη 10η Φεβρουαρίου 2005 και με ισχύ έως τις 10 Φεβρουαρίου 2008

                  Ηγέτης της Ένωσης Πατριωτών για την Πλήρη Απελευθέρωση της Ακτής Ελεφαντοστού (UPLTCI). Επανειλημμένες δημόσιες δηλώσεις υπέρ της χρήσης βίας κατά των εγκαταστάσεων και του προσωπικού των Ηνωμένων Εθνών καθώς και των αλλοδαπών· καθοδήγηση παραστρατιωτικών ομάδων και συμμετοχή σε βιαιοπραγίες τους, περιλαμβανομένων ξυλοδαρμών, βιασμών και εξωδικαστικών εκτελέσεων· παρεμπόδιση της δράσης της IWG, της UNOCI, των γαλλικών δυνάμεων και της ειρηνευτικής διαδικασίας όπως ορίζεται από την απόφαση 1643 (2005).

                  7 Φεβρουαρίου 2006

                  3.

                  FOFIE, Martin Kouakou

                  ημ. γεν.: 1.1.1968
                  Ιθαγένεια: Ακτής Ελεφαντοστού
                  Τόπος γεννήσεως: BOHI, Ακτή Ελεφαντοστού
                  Αριθμός Δ/Τ Μπουρκίνα Φάσο: 2096927 εκδοθέν τη 17η Μαρτίου 2005
                  Πιστοποιητικό ιθαγενείας Μπουρκίνα Φάσο: CNB N.076 (17 Φεβρουαρίου 2003)
                  Όνομα πατρός: Yao Koffi FOFIE
                  Όνομα μητρός: Ama Krouama KOSSONOU
                  Αριθμός Δ/Τ Ακτής Ελεφαντοστού: 970860100249 εκδοθέν την 5η Αυγούστου 1997 με ισχύ έως 5 Αυγούστου 2007

                  Επιδεκανέας, διοικητής Νέων Δυνάμεων, τομέας Korhogo οι υπό τη διοίκησή του δυνάμεις είναι υπεύθυνες για στρατολόγηση ανηλίκων, απαγωγές, επιβολή καταναγκαστικής εργασίας, σεξουαλική κακοποίηση γυναικών, αυθαίρετες συλλήψεις και εξωδικαστικές εκτελέσεις, κατά παράβαση των συμβάσεων για τα δικαιώματα του ανθρώπου και του διεθνούς ανθρωπιστικού δικαίου: παρεμπόδιση της δράσης της IWG, της UNOCI, γαλλικών δυνάμεων και της ειρηνευτικής διαδικασίας όπως ορίζεται από την απόφαση 1643 (2005).

                  7 Φεβρουαρίου 2006


Avis juridique important

|

31999D0385

1999/385/ΕΚ, ΕΚΑΧ, Ευρατόμ: Απόφαση του Συμβουλίου, της 31ης Μαΐου 1999, περί εγκρίσεως του εσωτερικού του κανονισμού

Επίσημη Εφημερίδα αριθ. L 147 της 12/06/1999 σ. 0013 - 0022

ΑΠΟΦΑΣΗ ΤΟΥ ΣΥΜΒΟΥΛΙΟΥτης 31ης Μαΐου 1999περί εγκρίσεως του εσωτερικού του κανονισμού(1999/385/ΕΚ, ΕΚΑΧ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 3 πρώτο εδάφιο αυτής,τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 30 παράγραφος 3 αυτής,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 121 παράγραφος 3, αυτής,ΑΠΟΦΑΣΙΖΕΙ:Άρθρο μόνοΟ εσωτερικός κανονισμός του Συμβουλίου, της 6ης Δεκεμβρίου 1993 (93/662/ΕΚ) που τροποποιήθηκε στις 6 Φεβρουαρίου 1995 και στις 7 Δεκεμβρίου 1998 αντικαθίσταται με τις κατωτέρω διατάξεις, που αρχίζουν να ισχύουν την 1η Ιουνίου 1999."ΕΣΩΤΕΡΙΚΟΣ ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥΆρθρο 1Σύγκληση και τόποι εργασίας1. Το Συμβούλιο συνεδριάζει κατόπιν προσκλήσεως του Προέδρου του με πρωτοβουλία του ιδίου, ενός των μελών του ή της Επιτροπής.2. Ο Πρόεδρος ανακοινώνει τις ημερομηνίες που προβλέπει για τις συνόδους του Συμβουλίου κατά τη διάρκεια της προεδρίας του, επτά μήνες πριν από την έναρξή της.3. Το Συμβούλιο εδρεύει στις Βρυξέλλες. Τον Απρίλιο, τον Ιούνιο και τον Οκτώβριο, οι σύνοδοι του Συμβουλίου πραγματοποιούνται στο Λουξεμβούργο.Σε έκτακτες περιστάσεις και για δεόντως αιτιολογημένους λόγους, το Συμβούλιο ή η Επιτροπή των Μόνιμων Αντιπροσώπων (ΕΜΑ), μπορεί να αποφασίσει ομοφώνως ότι μία σύνοδος του Συμβουλίου θα γίνει αλλού.Άρθρο 2Ημερήσια διάταξη1. Ο Πρόεδρος συντάσσει την προσωρινή ημερήσια διάταξη κάθε συνόδου και την απευθύνει στα άλλα μέλη του Συμβουλίου και την Επιτροπή τουλάχιστον δεκατέσσερις ημέρες πριν από την έναρξη της συνόδου.2. Η προσωρινή ημερήσια διάταξη περιλαμβάνει τα σημεία για τα οποία η αίτηση εγγραφής, που έχει υποβληθεί από μέλος του Συμβουλίου ή από την Επιτροπή, και ενδεχομένως τα σχετικά έγγραφα, έχουν περιέλθει στη Γενική Γραμματεία τουλάχιστον δεκαέξι ημέρες πριν από την έναρξη της συνόδου.Η προσωρινή ημερήσια διάταξη αναφέρει επίσης τα σημεία για τα οποία η προεδρία, ένα μέλος του Συμβουλίου ή η Επιτροπή μπορούν να ζητήσουν ψηφοφορία.3. Τα σημεία που αφορούν την έκδοση πράξης ή κοινής θέσης σχετικά με νομοθετική πρόταση ή πρόταση μέτρου θεσπιστέου κατ' εφαρμογή του τίτλου VI της συνθήκης ΕΕ εγγράφονται στην προσωρινή ημερήσια διάταξη για τη λήψη απόφασης μόνον αφού εκπνεύσει η προθεσμία των έξι εβδομάδων που προβλέπεται στο σημείο 3 του πρωτοκόλλου για το ρόλο των εθνικών κοινοβουλίων στην Ευρωπαϊκή Ένωση.Το Συμβούλιο μπορεί να παρεκκλίνει με ομόφωνη απόφασή του από την προθεσμία των έξι εβδομάδων όταν πρόκειται για την εγγραφή σημείου που εμπίπτει στην επείγουσα εξαίρεση που προβλέπεται στο σημείο 3 του πρωτοκόλλου.4. Στην προσωρινή ημερήσια διάταξη εγγράφονται μόνο τα σημεία για τα οποία τα σχετικά έγγραφα έχουν αποσταλεί στα μέλη του Συμβουλίου και την Επιτροπή το αργότερο κατά την ημερομηνία αποστολής της εν λόγω ημερήσιας διάταξης.5. Η Γενική Γραμματεία ανακοινώνει στα μέλη του Συμβουλίου και στην Επιτροπή τις αιτήσεις εγγραφής και τα σχετικά με αυτές έγγραφα και πληροφορίες όσον αφορά την ψηφοφορία, για τις οποίες δεν έχουν τηρηθεί οι ανωτέρω οριζόμενες προθεσμίες.6. Η ημερήσια διάταξη αποφασίζεται από το Συμβούλιο στην αρχή κάθε συνόδου. Για την εγγραφή στην ημερήσια διάταξη σημείου εκτός εκείνων της προσωρινής ημερήσιας διάταξης απαιτείται ομοφωνία του Συμβουλίου. Επί σημείων που εγγράφονται κατ' αυτόν τον τρόπο μπορεί να διεξάγεται ψηφοφορία.7. Η προσωρινή ημερήσια διάταξη διαιρείται στα μέρη Α και Β. Στο μέρος Α εγγράφονται τα σημεία εκείνα για τα οποία είναι δυνατή η έγκριση του Συμβουλίου χωρίς συζήτηση, πράγμα που δεν εμποδίζει τα μέλη του Συμβουλίου και την Επιτροπή να εκφράσουν τη γνώμη τους με την ευκαιρία της εγκρίσεως των σημείων αυτών και να ζητήσουν την καταχώρηση δηλώσεων στα πρακτικά.8. Ωστόσο, όταν μια θέση σχετικά με σημείο Α ενδέχεται να προκαλέσει νέα συζήτηση ή εάν το ζητήσει ένα μέλος του Συμβουλίου ή της Επιτροπής, το σημείο αυτό αποσύρεται από την ημερήσια διάταξη, εκτός αν το Συμβούλιο αποφασίσει διαφορετικά.9. Κάθε αίτηση εγγραφής σημείου στα "Διάφορα" συνοδεύεται καταρχήν από επεξηγηματικό έγγραφο.Άρθρο 3Εκπροσώπηση μέλους του ΣυμβουλίουΜε την επιφύλαξη των διατάξεων σχετικά με την κατ' εξουσιοδότηση ψήφο που αναφέρεται στο άρθρο 9, μέλος του Συμβουλίου που κωλύεται να παρευρεθεί σε σύνοδο δύναται να εκπροσωπείται.Άρθρο 4Σύνοδοι και δημόσιες συζητήσεις1. Οι σύνοδοι του Συμβουλίου δεν είναι δημόσιες, εκτός των περιπτώσεων που αναφέρονται στην παράγραφο 2.2. Το Συμβούλιο διεξάγει συζήτηση προσανατολισμού σχετικά με το εξαμηνιαίο πρόγραμμα εργασιών που υποβάλλει η προεδρία και, ενδεχομένως, με το ετήσιο πρόγραμμα εργασιών της Επιτροπής. Οι συζητήσεις αυτές αναμεταδίδονται δημοσίως με οπτικοακουστικά μέσα.Το Συμβούλιο ή η ΕΜΑ μπορεί να αποφασίζει με ομοφωνία, κατά περίπτωση, τη δημόσια αναμετάδοση και άλλων συζητήσεων του Συμβουλίου με οπτικοακουστικά μέσα, ιδίως εφόσον αφορούν σημαντικό θέμα που άπτεται των συμφερόντων της Ένωσης ή μία σημαντική νέα πρόταση νομοθετικής πράξης. Προς τούτο, εναπόκειται στην προεδρία, τα μέλη του Συμβουλίου ή την Επιτροπή να προτείνουν ειδικά θέματα ή ζητήματα για τέτοιου είδους συζήτηση.3. Η Επιτροπή καλείται να συμμετέχει στις συνόδους του Συμβουλίου. Το ίδιο ισχύει και για την Ευρωπαϊκή Κεντρική Τράπεζα, στις περιπτώσεις που ασκεί το δικαίωμα πρωτοβουλίας που διαθέτει. Πάντως, το Συμβούλιο δύναται να αποφασίζει να συσκέπτεται χωρίς την παρουσία της Επιτροπής ή της Ευρωπαϊκής Κεντρικής Τράπεζας.4. Τα μέλη του Συμβουλίου και της Επιτροπής δύνανται να συνοδεύονται από υπαλλήλους που τους επικουρούν. Ο αριθμός των υπαλλήλων αυτών μπορεί να καθορίζεται από το Συμβούλιο.Τα ονόματα και η ιδιότητα των υπαλλήλων αυτών ανακοινώνονται εκ των προτέρων στο Γενικό Γραμματέα ή τον Αναπληρωτή Γενικό Γραμματέα.5. Η είσοδος στις συνόδους του Συμβουλίου απαιτεί ειδική άδεια.Άρθρο 5Επαγγελματικό απόρρητο και προσκόμιση εγγράφων ενώπιον δικαστηρίου1. Υπό την επιφύλαξη του άρθρου 7 και άλλων εφαρμοστέων διατάξεων, οι συσκέψεις του Συμβουλίου καλύπτονται από το επαγγελματικό απόρρητο, εκτός αν το Συμβούλιο αποφασίσει διαφορετικά.2. Το Συβμούλιο ή η ΕΜΑ μπορεί να επιτρέπει την προσαγωγή ενώπιον δικαστηρίου αντιγράφου ή αποσπάσματος εγγράφων του Συμβουλίου, τα οποία δεν είναι προσιτά στο κοινό κατ' εφαρμογή του παρόντος κανονισμού ή των κανόνων του Συμβουλίου που διέπουν την πρόσβαση του κοινού στα έγγραφά του.Άρθρο 6Περίπτωση όπου το Συμβούλιο ενεργεί ως νομοθέτηςΤο Συμβούλιο ενεργεί με την ιδιότητά του ως νομοθέτη κατά την έννοια του άρθρου 207 παράγραφος 3 δεύτερο εδάφιο της συνθήκης ΕΚ, όταν θεσπίζει κανόνες νομικώς δεσμευτικούς εντός των κρατών μελών ή για τα κράτη μέλη, μέσω κανονισμών ή οδηγιών ή αποφάσεων-πλαισίων ή αποφάσεων βάσει των σχετικών διατάξεων των συνθηκών, εξαιρουμένων των συζητήσεων που οδηγούν στη θέσπιση μέτρων εσωτερικής φύσεως, διοικητικών ή δημοσιονομικών πράξεων, πράξεων που αφορούν τις διοργανικές ή διεθνείς σχέσεις ή μη δεσμευτικών πράξεων (όπως συμπεράσματα, συστάσεις ή ψηφίσματα).Άρθρο 7Δημοσιότητα των εργασιών1. Όταν το Συμβούλιο ενεργεί με την ιδιότητά του ως νομοθέτη κατά την έννοια του άρθρου 6, τα αποτελέσματα της ψηφοφορίας και οι εξηγήσεις ψήφου των μελών του Συμβουλίου, καθώς και οι δηλώσεις που καταχωρούνται στα πρακτικά του Συμβουλίου και τα σημεία των πρακτικών αυτών που αφορούν την έκδοση νομοθετικών πράξεων, δημοσιεύονται.Τα αποτελέσματα της ψηφοφορίας και οι εξηγήσεις ψήφου επίσης δημοσιεύονται όταν το Συμβούλιο καθορίζει κοινή θέση κατ' εφαρμογή των άρθρων 251 ή 252 της συνθήκης ΕΚ. Ο ίδιος κανόνας εφαρμόζεται και στις ψηφοφορίες και τις εξηγήσεις ψήφου των μελών του Συμβουλίου ή των εκπροσώπων τους στην επιτροπή συνδιαλλαγής η οποία συστάθηκε δυνάμει του άρθρου 251 της συνθήκης ΕΚ.2. Τα αποτελέσματα των ψηφοφοριών και οι εξηγήσεις ψήφου επίσης δημοσιεύονται όταν το Συμβούλιο καταρτίζει σύμβαση βάσει του τίτλου VI της συνθήκης ΕΕ. Οι δηλώσεις που καταχωρούνται στα πρακτικά του Συμβουλίου και τα σημεία της ημερήσιας αυτής διάταξης που αφορούν τη θέσπιση των συμβάσεων αυτών δημοσιεύονται με απόφαση του Συμβουλίου ή της ΕΜΑ η οποία λαμβάνεται κατόπιν σχετικής αιτήσεως ενός των μελών τους.3. Τα αποτελέσματα των ψηφοφοριών δημοσιεύονται:α) όταν το Συμβούλιο ενεργεί στα πλαίσια του τίτλου V της συνθήκης ΕΕ, με ομόφωνη απόφαση του Συμβουλίου ή της ΕΜΑ, η οποία λαμβάνεται κατόπιν αιτήσεως ενός των μελών τους·β) όταν το Συμβούλιο καθορίζει κοινή θέση κατά την έννοια του τίτλου VI της συνθήκης ΕΕ, με ομόφωνη απόφαση του Συμβουλίου ή της ΕΜΑ, η οποία λαμβάνεται κατόπιν αιτήσεως ενός των μελών τους·γ) στις άλλες περιπτώσεις, με απόφαση του Συμβουλίου ή της ΕΜΑ, η οποία λαμβάνεται κατόπιν αιτήσεως ενός των μελών τους·Στην περίπτωση κατά την οποία τα αποτελέσματα των ψηφοφοριών του Συμβουλίου δημοσιεύονται, σύμφωνα με τα προηγούμενα στοιχεία α), β) και γ), οι εξηγήσεις ψήφου οι οποίες έγιναν κατά την ψηφοφορία δημοσιεύονται επίσης, κατόπιν αιτήσεως των ενδιαφερομένων μελών του Συμβουλίου, τηρουμένου του παρόντος εσωτερικού κανονισμού, της νομικής ασφάλειας και των συμφερόντων του Συμβουλίου.Οι καταχωρούμενες στα πρακτικά του Συμβουλίου δηλώσεις και τα σημεία των πρακτικών αυτών που αφορούν την έκδοση των πράξεων των αναφερόμενων στα παραπάνω στοιχεία α), β) και γ) δημοσιοποιούνται με απόφαση του Συμβουλίου ή της ΕΜΑ, η οποία λαμβάνεται κατόπιν αιτήσεως ενός των μελών τους.4. Οι συσκέψεις, οι οποίες οδηγούν σε ενδεικτικές ψηφοφορίες ή στην έκδοση προπαρασκευαστικών πράξεων, δεν συνεπάγονται δημοσιότητα των ψήφων.Άρθρο 8Πρόσβαση το κοινού στα έγγραφα του ΣυμβουλίουΟ τρόπος με τον οποίο το κοινό έχει πρόσβαση στα έγγραφα του Συμβουλίου καθορίζεται από το Συμβούλιο.Άρθρο 9Τρόπος διεξαγωγής της ψηφοφορίας και απαρτία1. Το Συμβούλιο προβαίνει σε ψηφοφορία με πρωτοβουλία του Προέδρου του.Εξάλλου ο Πρόεδρος υποχρεούται να κινεί διαδικασία ψηφοφορίας μετά από πρωτοβουλία ενός μέλους του Συμβουλίου ή της Επιτροπής, εφόσον το αποφασίζει η πλειοψηφία των μελών το Συμβουλίου.2. Τα μέλη του Συμβουλίου ψηφίζουν κατά τη σειρά των κρατών μελών που καθορίζεται σύμφωνα με το άρθρο 203 της Συνθήκης ΕΚ και τα αντίστοιχα άρθρα των δύο άλλων Συνθηκών, αρχίζοντας από το μέλος που ακολουθεί, στη σειρά αυτή, το μέλος που ασκεί την προεδρία.3. Σε περίπτωση ψηφοφορίας, κάθε μέλους του Συμβουλίου δύναται να αντιπροσωπεύει ένα μόνο από τα λοιπά μέλη.4. Για να μπορέσει να προβεί το Συμβούλιο σε ψηφοφορία, απαιτείται η παρουσία της πλειοψηφίας των μελών του Συμβουλίου που, κατ' εφαρμογή των συνθηκών, μπορούν να συμμετέχουν στην ψηφοφορία.Άρθρο 10Γραπτή διαδικασία1. Οι πράξεις του Συμβουλίου που αφορούν επείγουσες υποθέσεις είναι δυνατόν να εκδίδονται με έγγραφη ψηφοφορία, όταν το Συμβούλιο ή η ΕΜΑ αποφασίζει ομόφωνα να προσφύγει σ' αυτήν τη διαδικασία. Ο Πρόεδρος δύναται επίσης να προτείνει προσφυγή σ' αυτήν την διαδικασία, εφόσον συντρέχουν ειδικές περιστάσεις· στην περίπτωση αυτή, η έγγραφη ψηφοφορία είναι δυνατόν να διεξάγεται εφόσον όλα τα μέλη του Συμβουλίου δέχονται αυτή τη διαδικασία.2. Εξάλλου, απαιτείται αποδοχή εκ μέρους της Επιτροπής της προσφυγής στη γραπτή διαδικασία, στις περιπτώσεις που η έγγραφη ψηφοφορία αφορά θέμα το οποίο υπέβαλε στο Συμβούλιο η Επιτροπή.3. Κάθε μήνα, καταρτίζεται κατάσταση των πράξεων που έχουν υιοθετηθεί με γραπτή διαδικασία.4. Με πρωτοβουλία της προεδρίας, το Συμβούλιο δύναται επίσης, για την εφαρμογή της κοινής εξωτερικής πολιτικής και πολιτικής ασφαλείας, να ενεργεί με απλουστευμένη γραπτή διαδικασία (COREU). Στην περίπτωση αυτή, η πρόταση θεωρείται ως εγκριθείσα μόλις λήξει η προθεσμία που τάσσει η προεδρία ανάλογα με τον επείγοντα χαρακτήρα της υπόθεσης, εκτός αν ένα μέλος του Συμβουλίου εγείρει αντιρρήσεις.5. Το Συμβούλιο μπορεί επίσης, με πρωτοβουλία της προεδρίας και προκειμένου να ζητήσει τη γνώμη θεσμικών ή άλλων οργάνων, να χρησιμοποιεί μια απλουστουμένη γραπτή διαδικασία οσάκις η εν λόγω διαβούλευση επιβάλλεται από το κοινοτικό δίκαιο. Στις περιπτώσεις αυτές, η απόφαση διαβούλευσης θεωρείται εγκριθείσα κατά το πέρας της προθεσμίας που τάσσει η προεδρία ανάλογα με τον επείγοντα χαρακτήρα της υπόθεσης, εκτός αν ένα μέλος του Συμβουλίου εγείρει αντιρρήσεις.6. Η Γενική Γραμματεία διαπιστώνει την περάτωση των γραπτών διαδικασιών.Άρθρο 11Πρακτικά1. Για κάθε σύνολο τηρούνται πρακτικά τα οποία, αφού εγκριθούν, υπογράφονται από τον εκάστοτε Πρόεδρο τη στιγμή που εγκρίνονται από το Γενικό Γραμματέα ή τον Αναπληρωτή Γενικό Γραμματέα.Κατά κανόνα, τα πρακτικά περιλαμβάνουν, για κάθε σημείο της ημερήσιας διάταξης:- μνεία των εγγράφων που υποβλήθηκαν στο Συμβούλιο,- τις αποφάσεις που έλαβε ή τα συμπεράσματα στα οποία κατέληξε το Συμβούλιο,- τις δηλώσεις που έκανε το Συμβούλιο καθώς και τις δηλώσεις την καταχώρηση των οποίων ζήτησε ένα μέλος του Συμβουλίου ή η Επιτροπή.2. Το σχέδιο πρακτικών καταρτίζεται από τη Γενική Γραμματεία εντός δεκαπέντε ημερών και υποβάλλεται στο Συμβούλιο ή στην ΕΜΑ προς έγκριση.3. Κάθε μέλος του Συμβουλίου ή η Επιτροπή δύνανται, πριν από την έγκριση των πρακτικών, να ζητά τη λεπτομερέστερη ανάπτυξη κάποιου σημείου της ημερήσιας διάταξης. Οι αιτήσεις αυτές μπορούν να διατυπώνονται στην ΕΜΑ.Άρθρο 12Συσκέψεις και αποφάσεις με βάση έγγραφα και σχέδια που καταρτίζονται στις γλώσσες που προβλέπονται από το ισχύον γλωσσικό καθεστώς1. Εκτός αντίθετης ομόφωνης απόφασης του Συμβουλίου, η οποία λαμβάνεται λόγω επείγοντος θέματος, το Συμβούλιο συσκέπτεται και αποφασίζει μόνον βάσει εγγράφων και σχεδίων συντεταγμένων στις γλώσσες που προβλέπονται από το ισχύον γλωσσικό καθεστώς.2. Κάθε μέλος του Συμβουλίου μπορεί να αντιτάσσεται στη συζήτηση αν το κείμενο των ενδεχόμενων τροποποιήσεων δεν έχει συνταχθεί σε εκείνες των αναφερομένων στην παράγραφο 1 γλωσσών που υποδεικνύει.Άρθρο 13Υπογραφή των πράξεωνΤα κείμενα των πράξεων που εκδίδονται από κοινού από το Ευρωπαϊκό Κοινοβούλιο κα το Συμβούλιο, καθώς και τα κείμενα των πράξεων που εκδίδει το Συμβούλιο, υπογράφονται από τον εκάστοτε Πρόεδρο κατά την έγκρισή τους και από το Γενικό Γραμματέα ή τον Αναπληρωτή Γενικό Γραμματέα. Ο Γενικός Γραμματέας ή ο Αναπληρωτής Γενικός Γραμματέας δύνανται να εξουσιοδοτούν τους Γενικούς Διευθυντές της Γενικής Γραμματείας να υπογράφουν αντ' αυτών.Άρθρο 14Αδυναμία συμμετοχής σε ψηφοφορίαΓια την εφαρμογή του παρόντος εσωτερικού κανονισμού, λαμβάνονται δεόντως υπόψη, σύμφωνα με το παράρτημα Ι, οι περιπτώσεις κατά τις οποίες, κατ' εφαρμογή των συνθηκών, ένα ή περισσότερα μέλη του Συμβουλίου αδυνατούν να συμμετάσχουν στην ψηφοφορία.Άρθρο 15Δημοσίευση των πράξεων στην Επίσημη Εφημερίδα1. Οι ακόλουθες πράξεις δημοσιεύονται στην Επίσημη Εφημερίδα, με φροντίδα του Γενικού Γραμματέα ή του Αναπληρωτή Γενικού Γραμματέα:α) οι πράξεις που αναφέρονται στο άρθρο 254 παράγραφοι 1 και 2 της συνθήκης ΕΚ·β) οι πράξεις που αναφέρονται στο άρθρο 163 πρώτο εδάφιο της συνθήκης Ευρατόμ·γ) οι κοινές θέσεις που καθορίζει το Συμβούλιο με τις διαδικασίες των άρθρων 251 και 252 της συνθήκης ΕΚ, καθώς και τα αντίστοιχα σκεπτικά·δ) οι αποφάσεις-πλαίσια και οι αποφάσεις που αναφέρονται στο άρθρο 34 παράγραφος 2 της συνθήκης ΕΕ·ε) οι συμβάσεις που καταρτίζει το Συμβούλιο σύμφωνα με το άρθρο 34 παράγραφος 2 της συνθήκης ΕΕ.Η έναρξη ισχύος των συμβάσεων αυτών δημοσιεύεται στην Επίσημη Εφημερίδα·στ) οι συμβάσεις που υπογράφονται μεταξύ κρατών μελών βάσει του άρθρου 293 της συνθήκης ΕΚ.Η έναρξη ισχύος των συμβάσεων αυτών δημοσιεύεται στην Επίσημη Εφημερίδα·ζ) οι διεθνείς συμφωνίες που συνάπτονται από την Κοινότητα ή σύμφωνα με το άρθρο 24 της συνθήκης ΕΕ.Η έναρξη ισχύος των συμφωνιών αυτών δημοσιεύεται στην Επίσημη Εφημερίδα.2. Πλην αντίθετης απόφασης του Συμβουλίου ή της ΕΜΑ, τα ακόλουθα κείμενα και πράξεις δημοσιεύονται στην Επίσημη Εφημερίδα, με φροντίδα του Γενικού Γραμματέα ή του Αναπληρωτή Γενικού Γραμματέα:α) οι πρωτοβουλίες που παρουσιάζονται στο Συμβούλιο από κράτος μέλος δυνάμει του άρθρου 67 παράγραφος 1 της συνθήκης ΕΚ·β) οι πρωτοβουλίες που παρουσιάζονται στο Συμβούλιο από κράτος μέλος δυνάμει του άρθρου 34 παράγραφος 2 της συνθήκης ΕΕ·γ) οι κοινές θέσεις που αναφέρονται στο άρθρο 34 παράγραφος 2 της συνθήκης ΕΕ·δ) οι οδηγίες πλην εκείνων που αναφέρονται στο άρθρο 254 παράγραφοι 1 και 2 της συνθήκης ΕΚ, οι αποφάσεις πλην εκείνων που αναφέρονται στο άρθρο 254 παράγραφος 1 της συνθήκης ΕΚ και οι συστάσεις.3. Το Συμβούλιο ή η ΕΜΑ αποφασίζει, κατά περίπτωση, ομόφωνα εάν πρέπει να δημοσιευθούν στην Επίσημη Εφημερίδα, με φροντίδα του Γενικού Γραμματέα ή του Αναπληρωτή Γενικού Γραμματέα, οι κοινές στρατηγικές, οι κοινές δράσεις και οι κοινές θέσεις που αναφέρονται στο άρθρο 12 της συνθήκης ΕΕ.4. Το Συμβούλιο ή η ΕΜΑ αποφασίζει, κατά περίπτωση και λαμβάνοντας υπόψη την ενδεχόμενη δημοσίευση της βασικής πράξης, αν πρέπει να δημοσιευθούν στην Επίσημη Εφημερίδα οι ακόλουθες πράξεις, με φροντίδα του Γενικού Γραμματέα ή του Αναπληρωτή Γενικού Γραμματέα:α) τα μέτρα εφαρμογής των κοινών δράσεων που αναφέρονται στο άρθρο 12 της συνθήκης ΕΕ·β) οι κοινές δράσεις, οι κοινές θέσεις ή οιαδήποτε άλλη απόφαση η οποία εκδίδεται βάσει κοινής στρατηγικής, όπως προβλέπεται από το άρθρο 23 παράγραφος 2 πρώτη περίπτωση της συνθήκης ΕΕ·γ) τα τυχόν μέτρα εφαρμογής των αποφάσεων που αναφέρονται στο άρθρο 34 παράγραφος 2 της συνθήκης για την Ευρωπαϊκή Ένωση καθώς και τα τυχόν μέτρα εφαρμογής των συμβάσεων που καταρτίζει το Συμβούλιο σύμφωνα με το άρθρο 34 παράγραφος 2 της συνθήκης ΕΕ.5. Όταν μια συμφωνία που συνάπτεται μεταξύ των Κοινοτήτων και ενός ή περισσοτέρων κρατών ή διεθνών οργανώσεων ιδρύει ένα όργανο το οποίο έχει εξουσία να λαμβάνει αποφάσεις, το Συμβούλιο αποφασίζει, κατά τη σύναψη της συμφωνίας αυτής, αν πρέπει να δημοσιεύονται στην Επίσημη Εφημερίδα οι αποφάσεις που θα λαμβάνει το όργανο αυτό.Άρθρο 16Κοινοποίηση των πράξεων1. Οι οδηγίες πλην εκείνων που αναφέρονται στο άρθρο 254 παράγραφοι 1 και 2 της συνθήκης ΕΚ και οι αποφάσεις πλην εκείνων που αναφέρονται στο άρθρο 254 παράγραφος 1 της συνθήκης ΕΚ κοινοποιούνται στους αποδέκτες τους από το Γενικό Γραμματέα, τον Αναπληρωτή Γενικό Γραμματέα ή ένα Γενικό Διευθυντή που ενεργεί εξ ονόματός τους.2. Στο μέτρο που δεν δημοσιεύονται στην Επίσημη Εφημερίδα, οι ακόλουθες πράξεις κοινοποιούνται στους παραλήπτες τους από το Γενικό Γραμματέα, τον Αναπληρωτή Γενικό Γραμματέα ή ένα Γενικό Διευθυντή που ενεργεί εξ ονόματός τους:α) οι συστάσεις·β) οι κοινές στρατηγικές, οι κοινές δράσεις και οι κοινές θέσεις που αναφέρονται στο άρθρο 12 της συνθήκης ΕΕ·γ) οι κοινές θέσεις που αναφέρονται στο άρθρο 34 παράγραφος 2 της συνθήκης ΕΕ·δ) τα μέτρα εφαρμογής των πράξεων που εκδίδονται βάσει των άρθρων 12 και 34 της συνθήκης ΕΕ.3. Ο Γενικός Γραμματέας, ο Αναπληρωτής Γενικός Γραμματέας ή ένας Γενικός Διευθυντής που ενεργεί εξ ονόματός τους, χορηγεί στις κυβερνήσεις των κρατών μελών και την Επιτροπή ακριβή αντίγραφα των οδηγιών του Συμβουλίου πλην εκείνων που αναφέρονται στο άρθρο 254 παράγραφοι 1 και 2 της συνθήκης ΕΚ, καθώς και των αποφάσεων και των συστάσεων του Συμβουλίου.Άρθρο 17 (1)ΕΜΑ, επιτροπές και ομάδες1. Η ΕΜΑ έχει ως έργο την προετοιμασία των εργασιών του Συμβουλίου και την εκτέλεση των εντολών που της ανατίθενται από το Συμβούλιο. Όλα τα σημεία που εγγράφονται στην ημερήσια διάταξη μιας συνόδου του Συμβουλίου εξετάζονται προηγουμένως από την ΕΜΑ, εκτός αν αυτή αποφασίσει διαφορετικά. Η ΕΜΑ προσπαθεί να επιτύχει συμφωνία στο επίπεδό της, την οποία υποβάλλει προς έγκριση στο Συμβούλιο, και παρουσιάζει με τον δέοντα τρόπο τους φακέλους στο Συμβούλιο. Σε επείγουσες περιπτώσεις, το Συμβούλιο μπορεί να αποφασίζει ομόφωνα να συσκεφθεί χωρίς την προηγούμενη αυτή εξέταση.2. Διάφορες επιτροπές ή ομάδες μπορούν να συσταθούν από την ΕΜΑ ή με τη συγκατάθεσή της για να εκτελούν ορισμένα προκαθορισμένα καθήκοντα προετοιμασίας ή μελέτης.3. Ανάλογα με τα θέματα που εγγράφονται στην ημερήσια διάταξή της, η ΕΜΑ προεδρεύεται από τον Μόνιμο Αντιπρόσωπο ή τον Αναπληρωτή Μόνιμο Αντιπρόσωπο του κράτους μέλους που ασκεί την προεδρία του Συμβουλίου. Από αντιπρόσωπο του εν λόγω κράτους μέλους προεδρεύονται και οι διάφορες επιτροπές που προβλέπονται στις συνθήκες, εκτός αν το Συμβούλιο αποφασίσει διαφορετικά. Το ίδιο ισχύει και για τις επιτροπές και τις ομάδες που αναφέρονται στην παράγραφο 2, εκτός αν αποφασίσει διαφορετικά η ΕΜΑ. Για την προετοιμασία των συνόδων ειδικής συνθέσεως του Συμβουλίου που πραγματοποιούνται μία φορά ανά εξάμηνο και όταν οι σύνοδοι αυτές πραγματοποιούνται κατά το πρώτο ήμισυ του εξαμήνου, οι συνεδριάσεις των επιτροπών εκτός της ΕΜΑ καθώς και οι συνεδριάσεις των ομάδων που πραγματοποιούνται κατά το προηγούμενο εξάμηνο μπορούν να προεδρεύονται από αντιπρόσωπο του κράτους μέλους που καλείται να ασκήσει την προεδρία των εν λόγω συνόδων του Συμβουλίου.4. Η ΕΜΑ μπορεί να λάβει τις ακόλουθες διαδικαστικές αποφάσεις, υπό την προϋπόθεση ότι τα σχετικά σημεία έχουν εγγραφεί στην προσωρινή ημερήσια διάταξή της τουλάχιστον τρεις εργάσιμες ημέρες πριν τη συνεδρίαση. Για παρέκκλιση από την προθεσμία αυτή, απαιτείται ομοφωνία της ΕΜΑ:α) απόφαση διεξαγωγής μιας συνόδου του Συμβουλίου σε τόπο εκτός των Βρυξελλών ή του Λουξεμβούργου (άρθρο 1 παράγραφος 3 δεύτερο εδάφιο)·β) απόφαση να αναμεταδοθούν δημόσια ορισμένες συζητήσεις του Συμβουλίου (άρθρο 4 παράγραφος 2 δεύτερο εδάφιο)·γ) άδεια να προσκομισθεί στο δικαστήριο αντίγραφο ή απόσπασμα εγγράφου του Συμβουλίου (άρθρο 5 παράγραφος 2)·δ) απόφαση να δημοσιοποιηθούν τα αποτελέσματα των ψηφοφοριών στις περιπτώσεις που προβλέπονται από το άρθρο 7 παράγραφοι 2 και 3·ε) απόφαση προσφυγής στη γραπτή διαδικασία (άρθρο 10 παράγραφος 1)·στ) έγκριση ή τροποποίηση των πρακτικών του Συμβουλίου (άρθρο 11 παράγραφοι 2 και 3)·ζ) απόφαση δημοσίευσης κειμένου ή πράξης στην Επίσημη Εφημερίδα (άρθρο 15 παράγραφοι 2 έως 4)·η) απόφαση διαβούλευσης με θεσμικό ή άλλο όργανο·θ) απόφαση καθορισμού ή παράτασης προθεσμίας για τη διαβούλευση με θεσμικό ή άλλο όργανο·ι) έγκριση του κειμένου επιστολής που απευθύνεται σε θεσμικό ή άλλο όργανο.Άρθρο 18 (2)Εκθέσεις των επιτροπών και ομάδωνΜη θιγομένων των λοιπών διατάξεων του παρόντος εσωτερικού κανονισμού, η προεδρία οργανώνει τις συνεδριάσεις των διαφόρων επιτροπών και ομάδων κατά τρόπο ώστε οι εκθέσεις τους να είναι διαθέσιμες πριν από τη συνεδρίαση της ΕΜΑ που θα τις εξετάσει.Άρθρο 19Ποιότητα της διατύπωσηςΠροκειμένου να βοηθήσει το Συμβούλιο στο έργο του σχετικά με την ποιότητα της διατύπωσης των νομοθετικών πράξεων που εκδίδει, η Νομική Υπηρεσία ελέγχει εγκαίρως την ποιότητα της διατύπωσης των προτάσεων και των σχεδίων πράξεων και διατυπώνει εισηγήσεις συντακτικού χαρακτήρα προς το Συμβούλιο και τις ομάδες και επιτροπές του, σύμφωνα με τη διοργανική συμφωνία της 22ας Δεκεμβρίου 1998.Άρθρο 20Η Γενική Γραμματεία1. Το Συμβούλιο επικουρείται από μια Γενική Γραμματεία, υπό την ευθύνη ενός Γενικού Γραμματέα, Ύπατου Εκπροσώπου για την κοινή εξωτερική πολιτική και πολιτική ασφάλειας, ο οποίος επικουρείται από Αναπληρωτή Γενικό Γραμματέα επιφορτισμένο με τη διαχείριση της Γενικής Γραμματείας. Ο Γενικός Γραμματέας και ο Αναπληρωτής Γενικός Γραμματέας διορίζονται από το Συμβούλιο με ομόφωνη απόφαση.2. Το Συμβούλιο αποφασίζει περί της οργανώσεως της Γενικής Γραμματείας.Στα πλαίσια των εξουσιών τους, ο Γενικός Γραμματέας και ο Αναπληρωτής Γενικός Γραμματέας λαμβάνουν όλα τα απαιτούμενα μέτρα για την καλή λειτουργία της Γενικής Γραμματείας.3. Ο Γενικός Γραμματέας και ο Αναπληρωτής Γενικός Γραμματέας υποβάλλει στο Συμβούλιο το σχέδιο προϋπολογισμού των δαπανών του, σε εύθετο χρόνο, ώστε να διασφαλίζεται η τήρηση των προθεσμιών που ορίζονται από τις δημοσιονομικές διατάξεις.4. Ο Γενικός Γραμματέας ή ο Αναπληρωτής Γενικός Γραμματέας διαχειρίζεται, σύμφωνα με τις διατάξεις του δημοσιονομικού κανονισμού που προβλέπεται στο άρθρο 279 της συνθήκης ΕΚ και στα αντίστοιχα άρθρα των δύο άλλων κοινοτικών συνθηκών, τα κονδύλια που εγγράφονται στο τμήμα ΙΙ - Συμβούλιο - του προϋπολογισμού.Άρθρο 21ΑσφάλειαΟι ρυθμίσεις σχετικά με την ασφάλεια θεσπίζονται από το Συμβούλιο.Άρθρο 22Καθήκοντα θεματοφύλακα συμφωνιών και συμβάσεωνΣε περίπτωση που ο Γενικός Γραμματέας ορίζεται ως θεματοφύλακας συμφωνίας και συνάπτεται σύμφωνα με το άρθρο 24 της συνθήκης ΕΕ ή συνάπτεται από την Κοινότητα και ένα ή περισσότερα κράτη ή διεθνείς οργανισμούς, σύμβασης που συνάπτεται μεταξύ κρατών μελών ή σύμβασης που καταρτίζεται δυνάμει του άρθρου 34 της συνθήκης ΕΕ, τα έγγραφα επικύρωσης, αποδοχής ή έγκρισης των εν λόγω συμφωνιών ή συμβάσεων κατατίθενται στην έδρα του Συμβουλίου.Στις περιπτώσεις αυτές, ο Γενικός Γραμματέας ασκεί τα καθήκοντα θεματοφύλακα και φροντίζει επίσης να δημοσιευτεί στην Επίσημη Εφημερίδα η ημερομηνία έναρξης ισχύος των εν λόγω συμφωνιών ή συμβάσεων.Άρθρο 23Εκπροσώπηση ενώπιον του Ευρωπαϊκού ΚοινοβουλίουΜε την επιφύλαξη ειδικών διαδικασιών, το Συμβούλιο δύναται να εκπροσωπείται ενώπιον του Ευρωπαϊκού Κοινοβουλίου και των επιτροπών από την προεδρία ή από οποιοδήποτε άλλο μέλος. Με εντολή της προεδρίας, το Συμβούλιο δύναται επίσης να εκπροσωπείται ενώπιον των επιτροπών αυτών από το Γενικό Γραμματέα του, τον Αναπληρωτή Γενικό Γραμματέα του ή από ανώτερους υπαλλήλους της Γενικής Γραμματείας.Το Συμβούλιο δύναται επίσης να γνωστοποιεί τις απόψεις του στο Ευρωπαϊκό Κοινοβούλιο με γραπτή ανακοίνωση.Άρθρο 24Διατάξεις για τη μορφή των πράξεωνΟι διατάξεις που αφορούν τη μορφή των πράξεων περιέχονται στο παράρτημα ΙΙ.Άρθρο 25Αλληλογραφία που απευθύνεται στο ΣυμβούλιοΗ αλληλογραφία που απευθύνεται στο Συμβούλιο αποστέλλεται στον πρόεδρο, στην ακόλουθη διεύθυνση: Συμβούλιο της Ευρωπαϊκής Ένωσης Rue de la Loi, 175 B - 1048 Βρυξέλλες(1) Οι παρούσες διατάξεις ισχύουν με την επιφύλαξη του ρόλου της Οικονομικής και Δημοσιονομικής Επιτροπής, όπως προκύπτει από το άρθρο 114 της συνθήκης ΕΚ και τις σχετικές εν ισχύι αποφάσεις του Συμβουλίου (ΕΕ L 358 της 31.12.1998, σ. 109-110 και ΕΕ L 5 της 1.1.1999, σ. 71).(2) Οι παρούσες διατάξεις ισχύουν με την επιφύλαξη του ρόλου της Οικονομικής και Δημοσιονομικής Επιτροπής, όπως προκύπτει από το άρθρο 114 της συνθήκης ΕΚ και τις σχετικές εν ισχύι αποφάσεις του Συμβουλίου (ΕΕ L 358 της 31.12.1998, σ. 109-110 και ΕΕ L 5 της 1.1.1999, σ. 71).ΠΑΡΑΡΤΗΜΑ Ι1. Κατά την εφαρμογή των ακόλουθων διατάξεων του παρόντος εσωτερικού κανονισμού και για τις αποφάσεις για τις οποίες, κατ' εφαρμογή των συνθηκών, ορισμένα μέλη του Συμβουλίου ή της ΕΜΑ δεν μπορούν να συμμετάσχουν στην ψηφοφορία, δεν λαμβάνεται υπόψη η ψήφος των μελών αυτών:α) άρθρο 1 παράγραφος 3 δεύτερο εδάφιο (πραγματοποίηση συνόδου σε άλλο τόπο πλην των Βρυξελλών ή του Λουξεμβούργου)·β) άρθρο 2 παράγραφος 6 (εγγραφή στην ημερήσια διάταξη ενός σημείου που δεν περιέχεται στην προσωρινή ημερήσια διάταξη)·γ) άρθρο 2 παράγραφος 8 (διατήρηση, ως σημείου Β της ημερήσιας διάταξης, ενός σημείου Α το οποίο, διαφορετικά, θα απεσύρετο από την ημερήσια διάταξη)·δ) άρθρο 4 παράγραφος 3 όσον αφορά την παρουσία μόνον της Ευρωπαϊκής Κεντρικής Τράπεζας (συζήτηση χωρίς την παρουσία της Ευρωπαϊκής Κεντρικής Τράπεζας)·ε) άρθρο 7 παράγραφοι 2 και 3 πρώτο εδάφιο στοιχεία β) και γ) δεύτερο και τρίτο εδάφιο (δημοσιότητα δηλώσεων που εγγράφονται στα πρακτικά του Συμβουλίου και σημείων των πρακτικών αυτών που αφορούν τη θέσπιση συμβάσεων που καταρτίζονται βάσει του τίτλου VI της συνθήκης ΕΕ· δημοσιότητα αποστελεσμάτων ψηφοφορίας, εξηγήσεων ψήφου, δηλώσεων που καταχωρούνται στα πρακτικά του Συμβουλίου και σημείων των πρακτικών αυτών που αφορούν τον καθορισμό κοινής θέσης στο πλαίσιο του τίτλου VI της συνθήκης ΕΕ· δημοσιότητα αποτελεσμάτων ψηφοφορίας, εξηγήσεων ψήφου, δηλώσεων που καταχωρούνται στα πρακτικά του Συμβουλίου και σημείων των πρακτικών αυτών που αφορούν άλλες περιπτώσεις εκτός εκείνων που αναφέρονται στην παράγραφο 3)·στ) άρθρο 9 παράγραφος 1 δεύτερο εδάφιο (κίνηση διαδικασίας ψηφοφορίας)·ζ) άρθρο 10 παράγραφος 1 (προσφυγή στη γραπτή διαδικασία)·η) άρθρο 12 παράγραφος 1 (συζήτηση και απόφαση, κατ' εξαίρεση, βάσει εγγράφων και σχεδίων που δεν έχουν συνταχθεί σε όλες τις γλώσσες)·θ) άρθρο 15 παράγραφος 2 στοιχεία α) και β) (μη δημοσίευση στην Επίσημη Εφημερίδα πρωτοβουλίας που παρουσιάζεται από ένα κράτος μέλος δυνάμει του άρθρου 67 παράγραφος 1 της συνθήκης ΕΕ ή του άρθρου 34 παράγραφος 2 της συνθήκης ΕΕ·ι) άρθρο 15 παράγραφος 2 στοιχεία γ) και δ) (μη δημοσίευση στην Επίσημη Εφημερίδα μιας κοινής θέσης που καθορίζεται βάσει του άρθρου 34 της συνθήκης ΕΕ ή ορισμένων οδηγιών, αποφάσεων και συστάσεων)·ια) άρθρο 15 παράγραφος 4 στοιχείο γ) (δημοσίευση στην Επίσημη Εφημερίδα τυχόν μέτρων εφαρμογής ή εκτέλεσης των αποφάσεων ή των συμβάσεων που αναφέρονται στο άρθρο 34 παράγραφος 2 της συνθήκης ΕΕ)·ιβ) άρθρο 15 παράγραφος 5 (δημοσίευση στην Επίσημη Εφημερίδα αποφάσεων που λαμβάνονται από όργανο που ιδρύεται με διεθνή συμφωνία).2. Ένα μέλος του Συμβουλίου ή της ΕΜΑ δεν μπορεί να επικαλεσθεί τις ακόλουθες διατάξεις του παρόντος εσωτερικού κανονισμού σε σχέση με αποφάσεις για τις οποίες, σύμφωνα με τις συνθήκες, δεν μπορεί να συμμετάσχει στην ψηφοφορία:α) άρθρο 2 παράγραφος 8 (δυνατότητα ενός μέλους του Συμβουλίου να ζητήσει την απόσυρση ενός σημείου Α από την ημερήσια διάταξη)·β) άρθρο 9 παράγραφος 1 δεύτερο εδάφιο (δυνατότητα ενός μέλους του Συμβουλίου να ζητήσει τη διεξαγωγή ψηφοφορίας)·γ) άρθρο 9 παράγραφος 3 (δυνατότητα ενός μέλους του Συμβουλίου να λάβει εξουσιοδότηση ψήφου)·δ) άρθρο 12 παράγραφος 2 (δυνατότητα κάθε μέλους του Συμβουλίου να αντιταχθεί στη συζήτηση εάν το κείμενο των ενδεχόμενων τροποποιήσεων δεν έχει συνταχθεί στη γλώσσα που υποδεικνύει).ΠΑΡΑΡΤΗΜΑ ΙΙΔΙΑΤΑΞΕΙΣ ΠΕΡΙ ΜΟΡΦΗΣ ΤΩΝ ΠΡΑΞΕΩΝΑ. Μορφή των κανονισμών1. Οι κανονισμοί που εκδίδονται από κοινού από το Ευρωπαϊκό Κοινοβούλιο και το Συμβούλιο καθώς και οι κανονισμοί του Συμβουλίου περιλαμβάνουν:α) τον τίτλο "κανονισμός", αύξοντα αριθμό, την ημερομηνία έκδοσης και μνεία του αντικειμένου τους·β) αντιστοίχως, τον τύπο "Το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης" ή τον τύπο "Το Συμβούλιο της Ευρωπαϊκής Ένωσης"·γ) τη μνεία των διατάξεων δυνάμει των οποίων εκδίδεται ο κανονισμός, προηγουμένης της φράσεως "έχοντας υπόψη"·δ) τα "υπόψη" που αφορούν τις υποβληθείσες προτάσεις καθώς και τις γνώμες που έχουν δοθεί·ε) το αιτιολογικό του κανονισμού, προηγούμενου του τύπου "Εκτιμώντας τα εξής:", οι αιτιολογικές παράγραφοι αριθμούνται·στ) αντιστοίχως, τον τύπο "εξέδωσαν τον παρόντα κανονισμό", ή τον τύπο "εξέδωσε τον παρόντα κανονισμό" ακολουθούμενο από το διατακτικό του κανονισμού.2. Οι κανονισμοί διαιρούνται σε άρθρα, που ενδεχομένως συνενώνονται σε κεφάλαια και τμήματα.3. Το τελευταίο άρθρο ενός κανονισμού ορίζει την ημερομηνία έναρξης ισχύος στην περίπτωση κατά την οποία αυτή είναι προγενέστερη ή μεταγενέστερη της εικοστής ημέρας μετά τη δημοσίευση.4. Έπονται του τελευταίου άρθρου ενός κανονισμού:α) i) ο τύπος: "Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος" ήii) ο τύπος "Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τη συνθήκη για την ίδρυση της Ευρωπαϊκής Κοινότητας", όταν μια πράξη δεν εφαρμόζεται σε όλα τα κράτη μέλη και μέσα σε όλα τα κράτη μέλη·β) ο τύπος "(τόπος), (ημερομηνία)", όπου η ημερομηνία είναι εκείνη κατά την οποία εκδίδεται ο κανονισμός,καιγ) αν πρόκειται:i) για κανονισμό που εκδίδεται από κοινού από το Ευρωπαϊκό Κοινοβούλιο και το Συμβούλιο, ο τύπος:"Για το Ευρωπαϊκό ΚοινοβούλιοΟ Πρόεδρος" "Για το ΣυμβούλιοΟ Πρόεδρος"ακολουθούμενος από τα ονόματα του Προέδρου του Ευρωπαϊκού Κοινοβουλίου και του Προέδρου του Συμβουλίου τη στιγμή που εκδόθηκε ο κανονισμός,ii) για κανονισμό του Συμβουλίου, ο τύπος:"Για το ΣυμβούλιοΟ Πρόεδρος"ακολουθούμενος από το όνομα του Προέδρου του Συμβουλίου τη στιγμή που εκδόθηκε ο κανονισμός.Β. Μορφή των οδηγιών, των αποφάσεων, των συστάσεων και των γνωμών (συνθήκη ΕΚ)1. Οι οδηγίες και οι αποφάσεις που εκδίδονται από κοινού από το Ευρωπαϊκό Κοινοβούλιο και το Συμβούλιο, καθώς και οι οδηγίες και οι αποφάσεις του Συμβουλίου, τιτλοφορούνται "οδηγία" ή "απόφαση".2. Οι συστάσεις και οι γνώμες που διατυπώνει το Συμβούλιο, τιτλοφορούνται "σύσταση" ή "γνώμη".3. Οι διατάξεις που προβλέπονται παραπάνω, στο σημείο Α, για τους κανονισμούς εφαρμόζονται, κατ' αναλογία, στις οδηγίες και τις αποφάσεις, με την επιφύλαξη των εφαρμοστέων διατάξεων της συνθήκης ΕΕ.Γ. Μορφή των κοινών στρατηγικών του Ευρωπαϊκού Συμβουλίου, των κοινών δράσεων και των κοινών θέσεων που αναφέρονται στο άρθρο 12 της συνθήκης ΕΕΟι κοινές στρατηγικές, οι κοινές δράσεις και οι κοινές θέσεις κατά την έννοια του άρθρου 12 της συνθήκης ΕΕ τιτλοφορούνται αντιστοίχως, ως εξής:α) "Κοινή στρατηγική του Ευρωπαϊκού Συμβουλίου", αύξων αριθμός (έτος/αριθμός/ΚΕΠΠΑ), ημερομηνία έκδοσης και μνεία του αντικειμένου της·β) "κοινή δράση του Συμβουλίου", αύξων αριθμός (έτος/αριθμός/ΚΕΠΠΑ), ημερομηνία έκδοσης και μνεία του αντικειμένου της·γ) "κοινή θέση του Συμβουλίου", αύξων αριθμός (έτος/αριθμός/ΚΕΠΠΑ), ημερομηνία έκδοσης και μνεία του αντικειμένου της.Δ. Μορφή των κοινών θέσεων, των αποφάσεων-πλαισίων, των αποφάσεων και των συμβάσεων που αναφέρονται στο άρθρο 34 παράγραφος 2 της συνθήκης ΕΕΟι κοινές θέσεις, οι αποφάσεις-πλαίσια, οι αποφάσεις και οι συμβάσεις κατά την έννοια του άρθρου 34 παράγραφος 2 της συνθήκης ΕΕ, τιτλοφορούνται, αντιστοίχως, ως εξής:α) "κοινή θέση του Συμβουλίου", αύξων αριθμός (έτος/αριθμός/ΔΕΥ), ημερομηνία υιοθέτησης και μνεία του αντικειμένου της·β) "απόφαση-πλαίσιο του Συμβουλίου", αύξων αριθμός (έτος/αριθμός/ΔΕΥ), ημερομηνία υιοθέτησης και μνεία του αντικειμένου της·γ) "απόφαση του Συμβουλίου", αύξων αριθμός (έτος/αριθμός/ΔΕΥ), ημερομηνία υιοθέτησης και μνεία του αντικειμένου της·δ) "σύμβαση που καταρτίστηκε από το Συμβούλιο σύμφωνα με το άρθρο 34 της συνθήκης για την Ευρωπαϊκή Ένωση" και μνεία του αντικειμένου της."Βρυξέλλες, 31 Μαΐου 1999.Για το ΣυμβούλιοΟ ΠρόεδροςJ. FISCHER